RTCG - Radio Televizija Crne Gore - Nacionalni javni servis :: Politika :: Romi da imaju predstavnika u Skupštini\nSTVORITI USLOVE 03. 08. 2019. 14:20 >> 14:36 1\nRomi da imaju predstavnika u Skupštini\nCrna Gora treba da obezbijedi uslove da Romi imaju autentičnog i obrazovanog romskog predstavnika u nacionalnom parlamentu koji će pravedno da zastupa interese te zajednice, kazao je direktor nevladine organizacije (NVO) Mladi Romi Samir Jaha.\nKako je naveo, sve dok to ne postane realnost, govori se o simulaciji, a ne stimulaciji inkluzije Roma.\nJaha je podsjetio da je NVO Mladi Romi, zajedno sa partnerima, u aprilu prošle godine Skupštini podnijela inicijativu za izmjenu Zakona o izboru odbornika i poslanika.\nOn je rekao da radna grupa za izmjenu zakona treba ozbiljno da razmotri njihovu inicijativu.\n“Od Crne Gore, koju Romi smatraju domovinom, u kojoj je rođeno sedam hiljada Roma, što je jedan odsto stanovništva, države sa kulturom i tradicijom uvažavanja i poštovanja manjina, očekujemo da obezbijedi uslove da romska zajednica ima autentičnog, obrazovanog romskog predstavnika u nacionalnom parlamentu koji će pravedno da zastupa interese Roma i ostalih građana koji imaju slične probleme i interese”, kazao je Jaha agenciji MINA.\nKako je dodao, politička participacija i reprezentacija Roma preporuke su Vlade i međunarodnih organizacija - Evropske Unije (EU), Organizacije za evropsku bezbjednost i saradnju (OEBS) i Savjeta Evrope.\nJaha je naveo da politička participacija i reprezentacija Roma ipak u praksi u velikoj mjeri ostaju neispunjene.\nOn je rekao da su inicijativom zatražili izmjene Zakona, u cilju stvaranja mogućnosti da Romska nacionalna zajednica u Crnoj Gori dobije šansu za političko predstavljanje u Skupštini.\n“U tekstu inicijative naveli smo da aktuelni izborni zakon za romsku manjinu nije propisao odgovarajući povlašćeni izborni census”, kazao je Jaha.\nOn je istakao da u Crnoj Gori, osim simboličnog zapošljavanja u državnoj upravi, i to na pozicijama koje su bez uticaja, romska zajednica ne učestvuje u tijelima političkog odlučivanja.\nJaha je dodao da u resorima bitnim za poboljšanje položaja romske populacije, kao što su unutrašnji poslovi, obrazovanje, rad i socijalno staranje, nema zaposlenih Roma.\nOn je kazao da nepostojanje romske političke partije čini da Romi nemaju svoje autentične političke predstavnike u zakonodavnim tijelima države i lokalnih samouprava.\n“Sa obzirom na to da aktuelni izborni zakon za romsku manjinu nije propisao odgovarajući povlašćeni izborni cenzus, kakav je inače propisao za neke druge manjinske etničke grupe slične demografske veličine, to su šanse prelaska izbornog cenzusa na državnom nivou za neku romsku partiju koja bi bila osnovana u budućnosti, pri sadašnjim zakonskim rješenjima i teorijski nemoguće”, naglasio je Jaha.\nKako je dodao, pomenuta inicijativa, dostavljena je još i Odboru za ljudska prava i slobode, Zaštitniku ljudskih prava i sloboda, Misiji OEBS-a u Crnoj Gori i Delegaciji EU u Crnoj Gori.\nJaha smatra da je neophodno preduzeti mjere kao što su izmjena zakonske regulative i ulaganje značajnih i suštinskih napora da mladi Romi budu ohrabreni, edukovani i podržani, da budu dio političke elite koja će donijeti građanima romske zajednice željene promjene i status ravnopravnosti u društvu.\nSkupština Crne Gore Samir Jaha\nRješavati stambeno pitanje Roma i Egipćana


Sokolac i okolna sela od jutros bez vode | Palelive.com\nPočetna Regija Sokolac Sokolac i okolna sela od jutros bez vode\nSOKOLAC – Potrošači koji se snabdijevaju sa vodovoda „Bioštica“ na području Sokoca ostali su bez vode od ranih jutarnjih časova zbog kvara na elektromreži sa koje se napajaju crpne pumpe na izvorištu, rečeno je Srni u preduzeću Vodovod i kanalizacija /VIK/ „Vrelo Bioštica“.\nU ovom preduzeću u stečaju podsjećaju da se sa vodovoda „Bioštica“ na području opštine Sokolac napaja oko 80 odsto potrošača.\nUpravnik Radne jedinice „Elektrodistribucije“ Sokolac Blaženko Bulajić potvrdio je Srni da je jako nevrijeme poslije ponoći prouzrokovalo prekid na dalekovodu „Novo Selo“ i da se radi na otklanjanju kvara.\nOn je naveo da su ekipe bile riješile problem prespajanjem na dio dalekovoda „Kaljina“ koji je alterantivni pravac za vodovod, ali je ponovo došlo do kvara, zbog kojeg su crpne pumpe ostale bez struje, a glavni rezervoar na vodovodu „Bioštica“ bez vode.\nBulajić je naglasio da su ekipe montera iz elektrodistributivne Radne jedinice Sokolac od ranih jutarnjih časova na terenu i rade na otklanjanju kvara.\nSokočani dobili vodu\nSOKOLAC – Kvar na dijelu 10-kilovoltnog dalekovoda „Novo Selo“ otklonjen je u prijepodnevnim časovima i crpne pumpe na vodovodu „Bioštica“ ponovo su u funkciji, rečeno je Srni u sokolačkoj Radnoj jedinici „Elektrodistribucije“.\nU ovoj radnoj jedinici navode da su na dijelu dalekova „Kaljina“ bez napona četiri trafostanice prema selu Drapnići, pa je bez struje trenutno dvadesetak potrošača.\nEkipe su ne terenu i rade na otklanjanju kvara, dodaju u „Elektrodistribuciji“.\nU preduzeću Vodovod i kanalizacija „Vrelo Bioštica“ potvrdili su da su potrošači na području Sokoca i okolnim selima dobili vodu nakon sedam časova prekida u snabdijevanju.\nPrethodni članakPodrška opštine za vantjelesnu oplodnju\nNaredni članakNakon tuče na Palama uhapšena četiri lica


Radojičić: Doček Nove godine počeo, sve funkcioniše\n► Radojičić: Doček Nove godine počeo, sve funkcioniše\nGradonačelnik Beograda Zoran Radojičić izjavio je večeras da je organizovani doček 2020. godine u Beogradu počeo, da sve funkcioniše kako je planirano i dodao da se nada da će tako ostati.\nPrilikom obilaska Operativnog centra Uprave za vanredne situacije, sa načelnikom te uprave Radom Milojevićem, Radojičić je apelovao na građane da vode računa o bezbednosti, da pažljivo rukuju pirotehnikom i da ne voze ukoliko piju alkohol.\nOn je kazao da se taj centar tokom cele godine bavi prikupljanjem podataka zbog obezbeđivanja grada.\nGradski sekretar za vanredne situacije Darko Glavaš izjavio je da će događaje u Beogradu obezbeđivati 230 čuvara, kao i dodatni pripadnici Ministarstva unutrašnjih poslova i komunalnih preduzeća.\n"Ove godine na ulicama, pored regularnih barikada biće postavljani i kamioni komunalnih preduzeća, koji imaju veću težinu i efikasniji su u blokadi", rekao je Glavaš.\nAmbasada Sjedinjenih Američkih Država u Beogradu saopštila je za Radio Slobodna Evropa (RSE) da je Sjedinjenim Državama "teško da shvate zašto pravda još nije zadovoljena" u...\nRadojičić: Pojačana kontrola ugostiteljskih i trgovinskih objekata\nGradonačelnik Beograda Zoran Radojičić izjavio je da su noćas i sinoć kontrolisana 92 ugostiteljska objekta i 29 prodavnica trgovinskih lanaca, kao i da je napisno šest prekršajnih kazni,...\nUbistvo u Kaluđerici - napadač pobegao, pa zapalio automobil\nJoš jedno ubistvo u Beogradu. Telo muškarca (60) sa ranom u glavi, pronađeno je jutros na jednoj od raskrsnica u beogradskom naselju Kaluđerica, preneo je N1.\nVesić: Beograd će organizovati doček Nove godine, moći će da se prati onlajn\nZamenik gradonačelnika Goran Vesić izjavio je danas da će grad Beograd organizovati doček Nove godine a da će se u narednih mesec dana znati više detalja o tome kako će izgledati proslava u...


Egipat kritikovao odluku SAD o obustavljanju pomoći\nTahrir trg 4. oktobra\nEgipat je u četvrtak kritikovao odluku SAD da obustavi deo vojne i ekonomske pomoći njegovoj armiji, ističući da neće podleći pritisku. Vašington očekuje da vojska, nakon zbacivanja islamističkog predsednika Mohameda Morsija, ostvari pouzdan napredak ka slobodnim izborima. Procenjuje da su američke mere privremenog karaktera i da neće bitnije uticati na funkcionisanje egipatske armije.\n"Ova odluka je pogrešna. Egipat neće podleći američkom pritisku i nastavlja na svom putu ka demokratiji kako je navedeno u mapi puta", rekao je portparol egipatskog Ministarstva inostranih poslova Badr Abdelati.\nEgipatska vojska je u julu svrgnula sa vlasti predsednika Mohameda Morsija iz Muslimanskog bratstva i imenovala prelaznu vladu.\nVojska je predstavila političku mapu puta, za koju tvrdi da vodi ka održavanju poštenih izbora.\nAmerički Stejt department saopštio je ranije da suspenduje veći deo od 1,3 milijarde dolara za egipatsku vojsku.\n"Isporuka velikog dela vojnih sistema i pomoć u gotovom novcu za egipatsku vladu je obustavljena. Mora biti ostvaren pouzdan napredak na putu ka slobodnim i poštenim izborima", navodi se u saopštenju američkog Stejt departmenta.\nRevizija pomoći pokrenuta je u avgustu nakon što su vlasti krenule u obračun sa pristalicama svrgnutog predsednika Morsija. U sukobima je poginulo više stotina ljudi.\nEgipat će ostati uskraćen za najveći deo vojne pomoći u tenkovima, borbenim avionima, helikopterima “Apač” (Apache) i raketama “Harpun” (Harpoon), kao i bez novčane pomoći u gotovini od 260 miliona dolara za podršku Vladi Egipta i 300 miliona dolara kreditnih garancija.\nMeđutim, Stejt department će nastaviti da podržava borbu protiv terorizma i osiguranje bezbednosti na Sinajskom poluostrvu kao i oblasti "od koristi egipatskom narodu kao što je obrazovanje, zdravstvo i razvoj privatnog sektora".\nSuspenzija simboličnog karaktera\nSAD nastavljaju da podržavaju demokratsku tranziciju i protive se nasilju kao sredstvu za rešavanje razlika u Egiptu.\n“Mi ćemo nastaviti da preispitujemo periodično odluku o našoj pomoći i nastavićemo da radimo s privremenom vladom, odnosno do kredibilnog napredka' vlade u stvaranju osnova za slobodne i fer izbore”, kaže portparolka Stejt departmenta Džen Psaki (Jen Psaki).\nAnalitičari ocenjuju da je delimična suspenzija pomoći više simboličnog karaktera.\nOdluka je bila očekivana jer je već obustavljena isporuka dela vojne tehnologije, otkazane su vojne vežbe a od letos je zamrznuto slanje novčanog dela pomoći.\nAmerička administracija nastoji da izvrši pritisak na egipatsku armiju da ubrza neophodne političke reforme a da istovremeno ne umanju njenu sposobnost u borbi protiv islamskih ekstremista na Sinaju, što je od presudne važnosti za funkcionisanje mirovnog sporazuma Egipta i Izraela.\nMeđutim, egipatsko vojno rukovodstvo očito neće biti previše uzdrmano potezom Vašingtona.\nUz finansijsku pomoć Saudijske Arabije, egipatska armija će, po svoj prilici, nastaviti da prema ranijem planu uspostavlja neki privid demokratije. Imajući u vidu situaciju na Bliskom istoku, skoro da je nezamisliva dugotrajnija obustava pomoći. Mirovni ugovor između Izraela i Egipta u osnovi počiva na obilatoj pomoći egipatskoj armiji, podseća “Bi-Bi-Si” (BBC).\nDelimična suspenzija pomoći pokazuje da se SAD suočavaju sa teškoćama kako da ojačaju uticaj na dugogodišnjeg egipatskog saveznika.


DODIK PROVOCIRA IVANIĆA: 'Dovedi počasnu jedinicu OS BiH za Dan Republike, ako smiješ' | Slobodna Bosna\nDODIK PROVOCIRA IVANIĆA: "Dovedi počasnu jedinicu OS BiH za Dan Republike, ako smiješ"\n“Pozivam ga da javno kaže zašto ne može da dovede tu jedinicu. Ja da sam član Predsjedništva BiH doveo bih je ili ne bi bilo vojske”, rekao je Dodik podsjetivši da je zakonom o OS BiH definisano i da postoji jedinica koja baštini tradiciju bivše Vojske RS.\nPredsjednik Republike Srpske Milorad Dodik pozvao je danas člana Predsjedništva BiH Mladena Ivanića da postroji počasnu jedinicu Oružanih snaga (OS) BiH i da ona direktno učestvuje u manifestacijama u Banjaluci, 9. januara, na Dan Republike Srpske.\nKazao je da on ne odlučuje o učešću te jedinice OS BiH, već je samo donio odluku da ne traži njeno učešće na obilježavanju 9. januara u Banjaluci, “jer ne želi da neko iz Sarajava kaže – ne može, ili da o tome odlučuje neki referent”.\n“Republika Srpska neće pristati na ponižavanje i čekati vijest iz Sarajeva hoće li odobriti učešće te jedinice, 9. januara u Banjaluci. To je riješeno formiranjem svečane jedinice MUP-a RS, koja će biti postrojena u čast Republike Srpske, a ne bilo kojeg pojedinca”, rekao je Dodik.\nPodsjetio je da su prošle godine prethodili problemi odobravanju učešća počasne jedinice OS BiH na proslavi Dana Republike Srpske, i da je ta jedinica bila “sa strane, nije bila dio manifestacije i bila je postrojena zbog Ivanića, a ne Republike Srpske”.\nKazao je da razumije učešće srpskih predstavnika u OS BiH te ih pozvao da učestvuju u obilježavanju Dana RS.\nPonovio je da Republika Srpska “neće odustati od proslave 9. januara kao praznika RS, bez obzira na kvazi pokušaje podmetanja i licemjere iz Ustavnog suda i međunarodnih sudija u toj pravosudnoj instituciji”.\nOdbacio je odluku Ustavnog suda BiH o neustavnosti 9. januara kao Dana Republike Srpske, jer je to politički motivisana odluka.\n“Republika Srpska je rođena tada i ne može biti nijedan drugi datum, bez obzira na cinizam i pokvarenost međunarodnih sudija koji su učestvovali u tome i pritisaka, koji su došli sa strane”, istakao je Dodik ističući da ovakve odluke dovode do nepoštivanja Ustavnog suda BiH, “kao što se više i ne poštuje”.


Specijalna bolnica "Sveti Sava" se puni kovid pacijentima, od ponedeljka više neće biti mesta\n10:04 >> 11:37\nNa lečenju je 27 obolelih od kovida-19, od kojih je dvoje na respiratoru\nU beogradskoj specijalnoj bolnici “Sveti Sava”, koja je od petka u kovid sistemu, na lečenju je 27 obolelih od kovida-19, od kojih je dvoje na respiratoru, saopšteno je iz te bolnice.\n– Reč je uglavnom o teškim, nepokretnim bolesnicima, koje smo pre tri nedelje prevodili u druge kovid centre, ali smo ih zbog sve većeg broja zaraženih u kovid bolnicama vratili kod nas, jer je takve pacijente teško negovati u drugim ustanovama – rekao je Petrović za TV Pink.\nSve više pacijenata: Ogroman pritisak na Urgentni jer uz VMA jedini nije kovid bolnica\nSpecijalna bolnica “Sveti Sava” od sutra prima kovid pacijente koji su doživeli moždani udar\n– Stižu bolesnici koji i nemaju disfunkciju nervnog sistema ni svež moždani udar, ali imaju kovid oboljenje i moraju da budu primljeni kod nas – kazao je Petrović.\nDodao je da bolnica ima dovoljno obučenih lekara i da, iako funkciniše i kao kovid i kao nekovid bolnica, uspeva da premosti taj problem.\nPetrović je kazao da je bilo zaražavanja među medicinskim osobljem i da svaki dan ima “ispadanja” iz sistema, ali da je zaražavanje svedeno na minimum.\nLekari pod pritiskom\n– Naročito su pod pritiskom anesteziolozi, ali i drugi specijalisti – neurolozi, internisti i radiolozi. Moramo da zbrinemo i kovid i nekovid bolesnike, veliki je pritisak na zdravstvene radnike u svim bolnicama i zato apelujem na građane da maksimalno koriste zaštitu – rekao je Petrović.\n– Počinje kao infekcija virusom, ali se aktivira ”kaskada” koja potpuno promeni imuni odgovor obolelog, tako da neko može dobiti infarkt miokarda, neko moždani udar, a bolest može imati posledice i na stanje svesti – pojasnio je Petrović.\nbolnica Sveti Sava Koronavirus Kovid Pacijenti


Udruženje za bezbednost i zdravlje na radu Srbije » Istraživanje: Radoholičari imaju psihičke poremećaje koji se manifestuju kroz anksioznost, depresiju\n/ Uncategorized / Istraživanje: Radoholičari imaju psihičke poremećaje koji se manifestuju kroz anksioznost, depresiju\nAndrijana Tomic on 26/07/2016 - 6:15 am in Uncategorized\nNorveški Univerzitet u Bergenu u svom novom istraživanju tvrdi kako radoholičari imaju ozbiljne psihičke poremećaje kao štu su anksioznost, depresija, opsesivno kompulzivni poremećaj (OKP) te hiperkinetski poremećaj sa poremećajem pažnje (ADHD).\nIstraživanje je pokazalo da radoholičari razmišljaju više o poslu nego o drugim životnim aktivnostima, da rade više nego što je propisano vremenski, rade kako bi umanjili osećaj krivice, nervoze i depresije, osećaju stres kada ne rade, a posao im je prioritet u odnosu na hobije, druženje i trening.\n“I ranije analize su pokazivale povezanost između radoholičara i opsesivno-kompulzivnog poremećaja. Osobe sa tim poremećajem imaju potrebu da se uvek organizuju na njima specifičan način, imaju snažnu potrebu za kontrolom i opsednuti su detaljima”, tvrdi Andreassen.\nKada je reč o OKP-u, on je vrsta neuroze koju karakterišu opsesivne misli i kompulzivne radnje u pokušaju da se redukuje ili neutrališe nerealan strah.\nIstraživanje Poremećaj Pranje ruku\nKroz program prekogranične saradnje do bolje zaštite životne sredine\n26/07/2016 - 7:22 am\n26/07/2016 - 6:09 am


Iako je od početka godine suicid u Subotici pokušalo da uradi 62 osobe, psihijatri subotičke Opšte bolnice kažu da je taj broj na nivou statistike iz ranijih godina. Samoubistvo sve više pokušavaju mlađe osobe, a žene i dalje prednjače nad muškarcima.\nNa odeljenju psihijatrije u subotičkoj Opštoj bolnici, a prema statistici koja se tamo vodi, navodi se da su u prvih šest meseci ove godine, 62 osobe pokušale da izvrše samoubistvo. Istovremeno se navodi i da nema pravila u pokušajima suicida gledajući po mesecima, pa je tako najviše pokušaja bilo u aprilu i junu.\ndr Nada Vasković Maravić, načelnica Odeljenja psihijatrije u Opštoj bolnici Subotica\n- Oni koji su pokušali suicid su uglavnom ljudi koji su izgubili nekog bliskog, koji imaju materijalne probleme, razveli se, ali značajnu ulogu igra i okruženje u kom su poremećena merila vrednosti. Predugo traje kriza u našem društvu i ljudi su iscrpljeni jer su uglavnom materijalno neobezbeđeni. Gubitak posla je takođe jedan od važnih faktora i dodatni stres - kaže dr Nada Vasković Maravić, načelnica Odeljenja psihijatrije u Opštoj bolnici Subotica.\nŽene "hrabrije" u pokušajima suicida\nGledajući prema polu, žene češće pokušavaju samoubistvo čak do pet puta više od muškaraca. Najčešći načini na koje to rade su trovanje lekovima, venesekcija, a potom pokušaj vešanja, tvrde na odeljenju psihijatrije u bolnici.\n- Muškarci tri puta češće uspevaju u svoj nameri, pre svega oni mlađi, jer su drastičniji, dok žene pet puta češće pokušavaju. Samoubistvo, kao tabu tema našeg društva, obavijeno je mnogim zabludama, a jedna od njih je da to čine samo psihijatrijski bolesnici. "Sa mnom se nešto dešavalo, a vi to niste primetili" - najčešća je poruka koju oni koji dignu ruku na sebe šalju svojim bližnjima. Pokušaj suicida apel je da se privuče pažnja sredine i veoma retko je impulsivna radnja. Povlačenje u sebe, izmenjeno ponašanje, neaktivnost, poremećaj sna, kao i često pominjanje samoubistva, znaci su koji gotovo uvek prethode ovom činu. Zbog toga je podrška porodice od ključnog značaja - ističe dr Vasković.\nZnaci koje pojedinac šalje - ključni u pomoći\nDr Nada Vasković Maravić tvrdi da je zabluda da se razgovorom o samoubistvu ono može potaknuti. Naprotiv, otvoren razgovor uz podršku, može čak uticati na to da se spreči samoubistvo, jer taj neko ko je odlučio vidi da ima podršku i da ima nade, kao i da je moguće da ti problemi i nisu tako žestoki i da nisu nerešivi. Treba intervenisati i ne treba ostati nem na znake koje nam pojedinac šalje, tvrdi doktorica.\n- Samoubistvo bližnjeg težak je teret za porodicu koja često oseća krivicu, stoga joj se preporučuje stručna pomoć. Podrška porodice, koja kod nas doživljava ozbiljnu krizu, je ustvari najvažnija, kako za one koji su pokušali da se ubiju, tako i za one koji su nekoga izgubili na ovaj način - poručuje dr Vasković Maravić.\nSrbija na visokoj lestvici u Evropi po suicidima\nDo pre par godina zvanična statistika bila ja da je Srbija 15-ta zemlja u svetu po broju samoubistava. Prošle, 2015. godine, naša zemlja popela se na 11. mesto, a u Evropi na čak prvo. Prema prošlogodšnjoj statistici, svakog dana u Srbiji se u proseku ubije 4 do 6 ljudi. Brojka od 62 osobe koje su pokušale suicid u našem gradu od početka godine je prema tvrdnjama psihijatara na nivou broja pokušaja poslednjih godina. Ono što se prema njihovim rečima jeste promenilo je starosna dob onih koji pokušavaju sebi da oduzmu život, a najčešće su to ljudi srednjih godina idući ka mlađim generacijama.


Brojne pogodnosti Razvojnog fonda Vojvodine u oblasti poljoprivrede i turizma | Bačka Palanka Info - Vodič kroz Bačku Palanku\nNaslovna / Vesti / Brojne pogodnosti Razvojnog fonda Vojvodine u oblasti poljoprivrede i turizma\nmart 19, 2018\tVesti, Vojvodina\nRazvojni fond Vojvodine 2018. godinu započeo je sa nizom raspisanih konkursa, a veliku pažnju privukle su dve nove dugoročne kreditne linije, koje su namenjene za investicije u poljoprivredi i razvoju turizma.\nKako bi se privredni potencijali Vojvodine još više razvili, RFV već nudi povoljne kreditne linije za privredu i poljoprivredu.\nMiloš Jovanović iz Razvojnog fonda Vojvodine kaže za 021.rs da konkursi Razvojnog fonda nastaju kao plod saradnje Fonda sa privrednicima i poljoprivrednicima na terenu.\n„Svakodnevno obilazimo lokalne samouprave, razgovaramo sa korisnicima naših kreditnih linija, ali i sa potencijalnim korisnicima čije želje i predloge osluškujemo. Upravo to je razlog zbog kojeg imamo kreditne linije za kojima vlada veliko interesovanje. S druge strane, pratimo rad drugih nadležnih organa, pa je tako Konkurs za dugoročne kredite za investicije u poljoprivredi u okviru IPARD programa formiran u skladu sa pravilnikom o IPARD podsticajima i javnim pozivom Ministarstva poljoprivrede, šumarstva i vodoprivrede. Trudimo se da poljoprivrednicima budemo na raspolaganju kada su im finansijska sredstva najpotrebnija. Korisnici kredita mogu biti lica upisana u Registar poljoprivrednih gazdinstava sa aktivnim statusom. Dakle, u pitanju su porodična poljoprivredna gazdinstva, preduzetnici, privredna društva i zemljoradničke zadruge“, objašnjava Jovanović.\nProcedura za odobravanje kredita je jednostavna. Potencijalni korisnici mogu podneti zahtev za kredit nakon predaje zahteva za odobravanje projekta Upravi za agrarna plaćanja. Krediti će se odobravati nakon dostavljanja rešenja Uprave za agrarna plaćanja o odobrenju projekta u okviru IPARD podsticaja.\nVeliku pogodnost predstavljaju niske kamatne stope koje se kreću od jedan do tri odsto na godišnjem nivou, u zavisnosti od sredstava obezbeđenja i toga da li korisnici kredita dolaze iz razvijenih ili nerazvijenih opština, dok period mirovanja otplate može da traje dve godine.\nU RFV ističu saradnju i sa drugim nadležnim organima kako bi se obezbedile još veće pogodnosti preduzetnicima, mikro, malim i srednjim preduzecima.\n„U saradnji sa resornim sekretarijatom formirali smo konkursnu liniju namenjenu razvoju turizma. Osnovni cilj je podrška razvoju turizma putem povećanja nivoa opremljenosti turističkih kapaciteta. Stvaranjem uslova za povećanje samog kvaliteta i proširenja ponude turističkih usluga podižemo konkurentnost i kvalitet naše privrede, dok istovremeno smanjujemo nezaposlenost“, poručuje Jovanović.\nKamatne stope se kreću između dva i tri odsto, a mogu biti i za jedan odsto niže ukoliko je sredstvo obezbeđenja bankarska garancija. Oni su namenjeni za izgradnju, adaptaciju i opremanje turističkih objekata, sportsko-rekreativnih i rehabilitacionih objekata. Novac može da bude namenjen i za nabavku i rekonstrukciju plutajućih objekata, te prevoznih sredstava koji su namenjeni posetiocima i turistima. Takođe, ovom konkursnom linijom podstiče se razvoj i obnavljanje tradicionalnih seoskih domaćinstava.\nPrema zvaničnim statistikama, Vojvodina je region u Srbiji koji najviše izvozi. O potencijalima Vojvodine, što poljoprivrednim, što turističkim, mnogo puta se govorilo. Jovanović ukazuje na to da je Razvojni fond postao jedan od glavnih stubova finansijske podrške održivog ekonomskog razvoja privrede u Vojvodini. Kako kaže, zadatak Fonda je da, pre svega, podrži razvojne potencijale privrede i poljoprivrede, te da podstaknu izvoz i smanju nezaposlenost.\n„U skladu sa tim, veoma usko sarađujemo sa svima koji doprinose tome da se poslovno-ekonomski ambijent u Srbiji podigne na viši nivo. Pozivam privrednike i poljoprivrednike da iskoriste mogućnosti koje su im na raspolaganju, da uzmu kreditna sredstva koja su izuzetno povoljna i da na taj način obezbede nesmetano finansiranje svojih privrednih aktivnosti. Konačno su državni fondovi u službi preduzetnika, mikro, malih i srednjih preduzeća, a sredstva nikada nisu bila povoljnija na tržistu usled opšte političke i ekonomske stabilnosti“, zaključuje Jovanović.\nInače, još jedna od prednosti dugoročnih kreditnih linija je ta što je rok vraćanja do sedam godina, u okviru kojeg je grejs period koji može da traje do dve godine. Kada je reč o redovnim kreditnim linijama, novost je to što je uvedena mogućnost izbora roka vraćanja kredita, dužina grejs perioda i dinamika otplate, a starosna granica poljoprivrednicima u momentu podnošenja zahteva povećana je na 70 godina.\nOsim kredita namenjenih privredi i poljoprivredi, RFV ima i konkurs koji je namenjen lokalnim samoupravama, javnim preduzećima, institucijama i ustanovama čiji je osnivač grad ili opština, a namenjen je obezbedjenju finansijske podrške radi povećanja efikasnosti realizacije projekata odobrenih u okviru IPA programa i programa finansiranih od strane bilateralnih donatora.\nIzvor: BačkaPalankaInfo.com / 021 / Foto: 021\nTagovi:Vesti Vojvodina Glavna IPARD Miloš Jovanović Razvojni fond Vojvodine


Tenis Đoković: Sve sam podredio Parizu\nnedelja, 23. maj 2021, 20:20 -> 20:29\n"Neobično je da se u Srbiji igraju dva turnira u samo mesec dana, uvek je lepo igrati ovde. Nismo ni planirali da ga organizujemo, a nastao je kao rezultat pomeranja Rolan Garosa. Mislim da uspeh neke nacije u tenisu zavisi od broja turnira."\n"S Teniskim savezom Srbije se trudimo da organizujemo što više turnira za mlade, na taj način možemo da napredujemo. Što više turnira, to manje troškova. Ako nemate turnire, sve je teže i skuplje. Drago mi je što sam i ja ovde, mogu da budem s porodicom", rekao je Đoković na konferenciji za medije pred nastup na Serbia openu.\n"Zadovoljan sam kako sam igrao u Rimu. Posle pet sati provedenih na terenu u subotu, bio sam dobar u nedelju. To me je zadovoljilo, saznanje da mogu da igram dobro. Sve sam podredio Parizu."\n"Na ovom turniru ću se fokusirati na rad na određenim segmentima igre da ih poboljšam, kako bih zasijao u Parizu. To je veoma zahtevan turnir, igra se dve nedelje", rekao je Đoković.\n"Pre svega, poželeo bih zdravlje. Pored toga, želim ljubav i mir i da provodim više vremena sa najdražim ljudima u životu. To je ono što mi nedostaje u prethodnih 15 godina. Trudim se da budem srećan i na terenu i van njega."\n"Takođe, voleo bih da ponovo organizujemo Adria tour. Mislim da je ta ideja lepa, da se pomogne tenisu na Balkanu, da se ujedini region uz pomoć sporta. To je jedna od retkih oblasti koja ujedinjuje ljude."\n"Mislim da je ono što smo uspeli da organizujemo prošle godine bilo lepo i želim da se to nastavi. Kao teniser, želim da što više putujem po regionu i zemljama bivše Jugoslavije. Planovi za organizaciju tog turnira i dalje postoje i tokom igračke karijere želim da to ostvarim", zaključio je Đoković.


Most kao veza pola miliona ljudi – Borča\nMost Zemun – Borča zvaće se “Pupinov most”\nOŠ„Stevаn Sremаc“, odeljenje III/1-Čаs sа predsednikom opštine\nMost kao veza pola miliona ljudi\nMost Zemun–Borča predstavljaće sa pratećim saobraćajnicama regionalnu vezu Beograda i Banata i povezaće više od pola miliona građana.\nKao deo obilaznice oko Beograda most čiji se završetak radova očekuje u decembru spojiće Zrenjaninski i Pančevački put i izmestiti teški, tranzitni saobraćaj iz centra prestonice.\nTo je ocena diplomiranog inženjera Milutina Ignjatovića, generalnog direktora saobraćajnog instituta CIP, koji je projektovao takozvanu saobraćajnicu Severna tangenta dužine 21,5 kilometara, kojoj pripada i most Zemun-Borča.\nTrasa ovog saobraćajnog koridora počinje saobraćajnicom T6 od Novosadskog puta, odnosno od takozvane lakat krivine preko Ulice cara Dušana. Severna tangenta prelazi reku Dunav i pravcem sever-severoistok dolazi do Zrenjaninskog puta, odakle trasa nastavlja pravcem prema severoistoku obilazeći naselje Ovča.\nU visini istočne granice naselja Ovča koridor se spušta na jug prema Pančevačkom putu, na koga se priključuje denivelisanom raskrsnicom. Do izgradnje sledećeg mosta na Dunavu u sadašnjoj fazi radova saobraćajnica će se u nivou spojiti sa Pančevačkim putem – objašnjava Ignjatović.\nRadove na mostu i pristupnim saobraćajnicama izvode kineska kompanija CRBC (China Road and Bridge Corporation) kao izvođač i domaća firma „Ratko Mitrović“ kao podizvođač. U saobraćajnom institutu CIP koji je zajedno sa CRBC-om projektovao most Zemun-Borča ističu pored infrastrukturnog i ekonomski, odnosno ekološki značaj.\n– Stvaraju se uslovi za razvoj novog dela Beograda i razvoj stambenih, privrednih i drugih sadržaja, kao i potrebne infrastrukture, a preusmeravanjem teškog teretnog saobraćaja smanjuju se buka i emisija štetnih gasova – kaže Ignjatović.\nUkupna dužina saobraćajnice iznosi 21,2 kilometra, pri čemu je dužina mosta preko Dunava 1.507 metara. Investiciona vrednost radova po zaključenom ugovoru iznosi 255.000.000 dolara. Izgradnju mosta sa oko 85 odsto sredstava kreditira kineska Eksim banka dok preostalih 15 odsto obezbeđuju Srbija i Grad Beograd.\nNa osnovu aneksa 4 ugovora za izgradnju tog mosta koji je Srbija potpisala početkom septembra ove godine sa predstavnicima kineske firme CRBC država će umesto prvobitno predviđenih 2,9 miliona dolara, isplatiti 2,3 miliona dolara za već završene radove na mostu.\nPoprečni profil mosta se sastoji iz tri obostrane vozne trake širine 3,5 metara i obostrane pešačko-biciklističke staze. Most je projektovan kao kontinualni nosač od prednapregnutog betona sa dve nezavisne mostovske konstrukcije širine po 14 metara.\nSaobraćajnica će biti opremljena saobraćajnom signalizacijom, zatvorenim sistemom odvodnjavanja, osvetljenjem, kao i komunalnim instalacijama koje će biti smeštene u trupu pošto je na levoj obali Dunava predviđena izgradnja stambeno-poslovnog kompleksa.


Da li je Boaći promašio životnu priliku? - Sportske.net\nImao je šansu 1 na 1, šta bi bilo da je postigao gol?\nĐuričić: "Spremni smo za 90 minuta borbe protiv Zvezde"Savić "bacio" foru na Instagramu i razgalio DelijePrebacivanje na domaći kolosek: Zvezda u Nišu, Partizan protiv MačveDa li znate šta bi moglo da se desi srpskom fudbalu prvi put u istoriji? Držimo palčeve!Opisao - "Samo se oni čuju, a ostali ništa..."\nRičmond Boaći je jedan od najboljih fudbalera Crvene zvezde ove sezone, baš kao i prethodne.\nTrese mreže na svakom koraku, uživa u fudbalu, doneće Crvenoj zvezdi ogroman novac od transfera u bliskoj budućnosti.\nIpak, da li je protiv Arsenala promašio priliku života?\nKao što ste već obavešteni, njega su skauti posmatrali na utakmici protiv Arsenala u Beogradu, kao i protiv Arsenala u Londonu, a Crvena zvezda je u obe utakmice imala prilike da zatrese mrežu "Tobdžija", ali se to nije desilo.\nBoaći se našao u par prilika, a najbolju je imao kada je izašao u situaciju 1 na 1 sa Mejsijem tokom prvog poluvremena utakmice u Londonu.\nNije pogodio, pitanje je da li su skauti Čelsija zadovoljni onim što su videli na utakmici protiv Arsenala, a da je postigao gol situacija bi bila daleko korisnija i za Boaćija, i za Crvenu zvezdu.\nČelsi traga za napadačem koji bi menjao Moratu, fudbalera Crvene zvezde su posmatrali na par utakmica ove sezone, ali je pitanje da li će ga i dalje pratiti nakon par promašenih šansi protiv Arsenala.\nU svakom slučaju, Zvezda ne treba da brine, ima vrhunskog napadača, rekordera, nemamo sumnju da će jednog dana dobro zaraditi na njemu, prethodnih dana se pominjala i suma od 10 miliona evra.


Svi projekti, Uloga civilnog društva u reformi sektora bezbednosti\nVaša lokacija / Beogradski centar za bezbednosnu politiku / O NAMA / Projekti / Svi projekti / Uloga civilnog društva u reformi sektora ... /\nLjudi: Jasmina Glišić, Milorad Timotić, Miroslav Hadžić, Petar Milićević , Zorana Brozović\nTeme: Civilno društvo, Parlamentarna kontrola\nBroj preuzimanja: 5058\nBroj preuzimanja: 498\nJedna od najznačajnijih funkcija civilnog društva je da aktivno doprinosi podizanju nivoa demokratske političke kulture. Promovišući i razvijajući demokratske vrednosti, akteri civilnog društva učestvuju stvaranju pretpostavki za funkcionisanje institucija vlasti u demokratskom poretku.\nU delokrugu je civilnog društva, pored ostalog, javni nadzor državne vlasti i njenih nosilaca, a naročito sektora bezbednosti i oružanih snaga. U tom su poslu akteri civilnog društva prirodni partneri parlamenta. Drugim rečima, parlamentu je, da bi mogao uspešno da kontroliše sektor bezbednosti i oružane snage, potrebna i dobro došla saradnja sa nevladinim organizacijama, medijima i javnošću. Ovo tim pre važi za postkonfliktno i postautoritarno društvo kakvo jesu Srbija i Crna Gora.\nDa bi saradnja i partnerstvo bili mogući potrebno je da i poslanici steknu dodatna i pouzdana saznanja o ulozi aktera civilnog društva u reformi sektora bezbednosti i oružanih snaga.\nImajući to na umu Misija OEBS u Srbiji organizovala je, od 17. do 19. februara 2009. godine, u saradnji sa BCBP (tada CCVO), dvodnevni seminar za poslanike Skupštine SCG, Narodne skupštine Republike Srbije i Skupštine Crne Gore.\nZa potrebe seminara, BCBP je pripremio izbor osnovnih tekstova o savremenim shvatanjima uloge civilnog društva u reformi sektora bezbednosti, koji možete preuzeti. Takođe, možete preuzeti i agendu seminara.\nAutorizovane diskusije su objavljene u specijalnom izdanju dvomesečnika “Mreža” koji objavljuju Građanske inicijative.


U okviru akcije „Beograd pobeđuje”, zamenik gradonačelnika Goran Vesić je svojom pokretnom kancelarijom i sa saradnicima obišao danas opštinu Surčin, gde je razgovarao sa građanima Progara, Boljevaca i Jakova.\n– Za taj problem, kao ni za neke druge, ne bi se čulo da nismo došli da razgovaramo. Tako razumem politiku, da se rešavaju problemi građana, neki lako, jednim telefonskim pozivom, dok za druge treba više vremena. Ako budemo rešavali problem po problem, svako od ovih mesta može da postane bolje mesto za život. Surčin će biti opština koja će se najviše izgrađivati u narednom periodu. Gradi se nacionalni stadion, dobiće vezu BG voza iz Zemuna do centra opštine, stadiona, aerodroma i nadalje do Obrenovca, kao i izlaz na autoput preko Sremske gazele i brzu vezu od Jurija Gagarina preko Vojvođanske. Gradiće se i važni univerzitetski sadržaji, kao i za stanovanje, tako da će se širiti i to će osetiti ljudi koji žive ovde jer će se podići njihov kvalitet života – naveo je Vesić.


Radio Romania International - Socijalne teme 2017. godine\n9/12/2018 11:19 PM\nRadio România Internaţional/ Društvo / Socijalne teme 2017. godine\nSocijalne teme 2017. godine\nU Rumuniji 2017. je okončana kako je i počela: uličnim protestima gradjana nezadovoljnih nekim akcijama političara.\n2017. je počela pod znakom uličnih protesta, na kojima je više nedelja za redom stotine hiljada ljudi iz svih gradova Rumunije, uprkos veoma niskim temperaturama, osporavalo deo akcija vlade, o kojima su na široko pisali medjunarodni mediji. Protesti u Rumuniji komentarisani su i u Evropskom Parlamentu, gde su mnogi evroposlanici ocenili da mobilizacija i solidarnost demonstranata predstavljaju proevropsku poruku. “Rumunija zaslužuje političare koji podržavaju borbu protiv korupcije", izjavio je Frans Timermans, prvi podpredsednik Evropske komisije. On je upozorio lidere u Rumuniji da ne odustanu od borbe protiv korupcije, jer bi to moglo ugroziti apsorpciju evropskih fondova. Ova poruka je imala i drugi značaj u 2017., kada je Rumunija obeležila 10 godina od pristupanja Evropskoj uniji. 2007. Rumunija je bila jedna od najoduševljenijih članica unije, ali su sondaže realizovane prošle zime pokazale da je ovo oduševljenje opalo. Prema Evrobarometru, koji je realizovan na zahtev Evropskog Parlamenta, 53% Rumuna verovalo je da pripadnost Evropskoj uniji je pozitivan faktor za zemlju. Ovaj procenat je bio blizak evropskom proseku, ali iznenadjujući za Rumuniju, u uslovima u kojima ovdašnje poverenje u komunitarni blok je uvek bilo mnogo veće, odnosno oko 70%-80%. Medjutim, Rumuni su još uvek imali više poverenja u komunitarne institucije nego u nacionalne. Evrobarometar je pokazao da 38% Rumuna imalo je poverenje u Evropski parlament, što je bilo više od evropskog proseka od 25%, i da 35% njih je smatralo da njihov glas se bolje čuje na evropskom nego na nacionalnom nivou.\nNa evropskom nivou su podržane i gradjanske inicijative namenjene pomaganju mladima NEET, to jest mladima starosti od 15 do 24 godine, koji nisu uključeni ni u koji oblik obrazovanja ili osposobljavanja i nisu aktivni na tržištu rada. Prema najnovijim podatcima Nacionalnog instituta za statistiku, u Rumuniji je bilo oko milion onakvih mladih, kada je asocijacija «Social Doers» organizovala nacionalnu konferenciju na kojoj je pokrenula platformu „Evropska Koalicija za prava mladih NEET”. Reč je o inicijativi finansiranoj posredstvom programa Erasmus+ i pokrenuta u januaru 2017. u Briselu, gde je Victor Negrescu, bivši evroposlanik i sadašnji ministar delegat za Evropske poslove u Rumunskoj vladi, izrazio podršku interaciji mladih NEET. Na bazi gradjanskih i privatnih inicijativa pokrenut je i drugi projekat veoma važan za rumunsku decu obolelu od raka. Reč je o izgradnji bolnice u Bukureštu specijalno za ovu decu, u uslovima u kojima bolnice u kojima su mališani lečeni nemaju dovoljno prostora i kreveta i nisu adekvatno opremljene. Ova je i situacija bukureštanske bolnice za decu „Mari Kiri”, u čijem će se dvorištu podignuti nova privatna bolnica namenjena integrisanom lečenju dece sa onkološkim problemima. Inicijator projekta je nevladina asocijacija „Podari Život” koja želi da promeni statistike, po kojima u Rumuniji, jedno od dva deteta obolela od raka umire, dok u Evropi 60 odsto njih živi. Inače, rumunska država nije ništa izgradila u oblasti onkologije za decu u zadnjih 50 godina. Nova bolnica će se prostirati na 8000 kvadratnih metara, a iznos investicije je od 8 miliona evra. Novac je prikupljen iz sponzorstava više od 150 kompanija i mesečnih donacija 50.000 privatnih lica. Za roditelje koji žele da budu pored svoje dece obolele od raka, takodje, jedna nevladina asocijacija odvija projekat MagicHome, koji pretpostavlja izgradnju ustanove u neposrednoj blizini privatne bolnice za decu.\nEkologija je jedna od najakutnijih preokupacija nevladinih asocijacija u Rumuniji, ali i društva, zaintresovanih ne samo za zaštitu prirode, već i za zdravljiu i što prirodniju hranu. Nezakonita krčenja šuma jedan je od ovih problema, jer u zadnjih 15-20 godina, površina pokrivena šumom u našoj zemlji smanjila se do sadašnjih 27,45 procenata, čime smo mnogo ispod proseka zemalja Evropske unije od 32,4%. Prema studiji koju je realizovala organizacija Greenpeace Rumunija, izmedju 2000. i 2014. nacionalni šumski fond izgubio je 3 hektara na čas. Inače, aktivisti Greenpeace-a i drugih nevladinih organizacija su upoznali javno mnjenje sa tragičnom situacijom šuma u Rumuniji i prate slučajeve ilegalne seče šuma i prevoza drva. Dokazati nezakonitu seču šuma može, medjutim, biti ponekad opasan posao za aktiviste za očuvanje okolne sredine, koji su žrtve nasilja autora ilegalnih seča ili transporta drva.\nOve su bile, ukratko, glavne teme rumunske socijalne agende 2017., kojima će i u tekučoj godini biti posvećena pažnja, sa nadom njihovog rešavanja. Dokaz toga je činjenica da u Rumuniji je 2017. okončana kako je i počela: uličnim protestima gradjana nezadovoljnih nekim akcijama političara.


Dogovor izdavača i Grada: 65. sajam knjiga u oktobru? - MediaSfera\nUkoliko epidemiološka situacija dozvoli, 65. beogradski sajam knjiga biće održan od 24. do 31. oktobra, a konačna odluka o tome biće doneta najkasnije do 1. oktobra.\nDo tog roka Grad Beograd i Odbor sajma knjiga obavezali su se da će obavestiti izlagače da li će manifestacije biti, rezultat je novih zahteva predstavnika tri udruženja i jedne grupacije izdavača. To je za domaće medije potvrdio Zoran Hamović, predsednik Udruženja profesionalnih izdavača Srbije.\n„Prihvatanje Grada Beograda naše inicijative da Sajam knjiga bude održan u oktobru 2021. godine doživljavamo kao koristan početni nastavak konsultacija, jer je to podrška tradicionalnom terminu Sajma knjiga i poštovanje tradicije beogradske mape kulturnih manifestacija“, navodi se u pismu predstavnika Udruženja izdavača i knjižara Srbije (UIKS), Udruženja profesionalnih izdavača Srbije (UPIS), Udruženja izdavača udžbenika, nastavnih sredstava i učila Srbije (UIUNSUS), kao i grupacije samostalnih izdavača koje su uputili pre nekoliko dana Odboru Beogradskog sajma, Sekretarijatu za kulturu, Vladi Republike Srbije i Ministarstvu kulture.\nKljučni problem, kako ističu predstavnici izdavača, jeste neizvesna pandemijska situacija, uz podsećanje da domaći i međunarodni zdravstveni autoriteti najavljuju novi talas pandemije na jesen, možda već u septembru, a najverovatnije u oktobru i novembru.\nZbog toga ocenjuju da bi „loše organizovan i loše posećen Sajam knjiga, praćen epidemiološkim neizvesnostima i potencijalnim kriznim situacijama, bio mnogo gori za budućnost Sajma knjiga od odlaganja“. I dok su izdavači spremni da se dodatno angažuju oko animacije da posetioci dođu u što većem broju, „nisu u mogućnosti da preuzimaju na sebe nepotrebne zdravstvene, organizacione i finansijske rizike“.\nOni su zatražili da Grad Beograd pokrije troškove zakupa neuređenog sajamskog i reklamnog prostora (u iznosu od najmanje 50 odsto), da se cena ulaznica upola umanji u odnosu na postojeću cenu, potom jasnu garanciju nadležnih zdravstvenih vlasti za zdravstvenu bezbednost posetilaca i učesnika Sajma. Takođe, zatražili su da se konačna odluka o mogućnosti održavanja Sajma donese najkasnije do 1. oktobra, dodajući kako je prihvatljivo organizovanje manifestacije ukoliko broj posetilaca na „dnevnom nivou nije ograničen na manje od 10.000“.\nU pismu je zatraženo i da u Odbor sajma knjiga uđu tri predstavnika izdavača, to je obrazloženo time da predstavljaju čak četiri grupacije, sa više stotina članova, čime bi „doprineli usaglašavanju i sprovođenju odluka bitnih za organizaciju i održavanje Sajma knjiga“, navode domaći mediji.\nŠta je prihvaćeno\nOdbor Beogradskog sajma knjiga je u reakciji na zahteve izdavača odgovorio da je „prihvaćen njihov predlog da se 65. međunarodni beogradski sajam knjiga održi u tradicionalnom terminu od 24. do 31. oktobra 2021. godine“.\nOdbor Sajma je naveo da je Grad Beograd obezbedio subvenciju u iznosu od 13 miliona dinara koja okvirno pokriva 50 odsto troškova zakupa neizgrađenog prostora za sve učesnike, kao i da je „prihvaćen dodatni predlog da izdavači u Odboru Beogradskog sajma knjiga imaju tri predstavnika“.\n„Prihvatanje našeg predloga da Grad Beograd delimično pokrije troškove zakupa neuređenog sajamskog prostora predstavlja uvažavanje okolnosti da poslovni model Sajma knjiga nije delotvoran u pandemijskim prilikama“, navodi se u pismu, uz konstataciju da to uvažavanje nije „u dovoljnoj meri“.\nOdbor Sajma podseća da su nadležne zdravstvene vlasti „obavezne da obezbede zdravstvenu bezbednost posetilaca i učesnika Beogradskog sajma knjiga“ i naglašava da se „Grad Beograd i Sajam obavezuju da o mogućnosti održavanja Sajma knjiga pribave saglasnost nadležnih institucija i o tome obaveste izlagače do 1. oktobra ove godine“.\nBez smanjenih cena ulaznica\nMeđutim, kada je u pitanju umanjenje cene ulaznica Odbor Beogradskog sajma ne može da izađe u susret jer „budžet Beogradskog sajma knjiga ne može da izdrži smanjenje cena ulaznica i reklamnog prostora“.\nTagoviBeogadski sajam knjiga


MojSan donira madrace\nPoštovani, u skladu sa aktualnom epidemiološkom situacijom glede širenja zarazne bolesti uzrokovane corona virusom, obavještavamo Vas da na raspolaganje stavljamo naše proizvodne kapacitete, za potrebe obezbjeđenja madraca u svrhu smještaja oboljelih na području BiH.\nKompanija Delibašić poliuretani d.o.o. brand MojSan° će u skladu sa potrebama artikuliranim sa Vaše strane u roku od 48 sati od trenutka potvrde, u vidu DONACIJE obezbjediti madrace u količini i karakteristikama prema dole navedenim stavkama.\nMadrac 200x90 1.000 komada\nantialergjsko teškogorivo platno,\nMadrac koji smo u prilici isporučiti zadovoljava sve kriterije za gore spomenute namjene sa navedenom specifikacijom.\nPreraspodjelu i korespondenciju za potrebe Federacije BiH, Republike Srpske i Brčko Distrikta možemo vršiti u skladu sa nadležnim Koordinacionim tijelom BiH u službi zaštite ljudi i materijalnih dobara od prirodnih nesreća.\nSa glavnim ciljem udruženog djelovanja svih subjekata i pomoći u prevazilaženju novonastale krize te u skladu sa društveno odgovornim vrijednostima duboko utkanim u poslovnu filozofiju naše kompanije stavljamo se na raspolaganje po pitanju navedenog, ODMAH!\nMojSan madraci koronavirus\n3385 glasova 75%\n1123 glasova 25%


SAD: Demokrate pozvale na konkretnu akciju protiv ruskog mešanja u izbore\nDemokratski zakonodavci SAD pozvali su u sredu administraciju predsednika Donalda Trampa da se strano mešanje u izbore tretira kao nacionalna kriza, uspostavljajući jedinstvenu agenciju za koordinaciju odgovora i uspostavljanje nove vrste sankcija za brzo kažnjavanje odgovornih, prenosi Rojters.\nDemokrate u Senatu objavile su izveštaj sa detaljima o, kako su naveli, dvodecenijskim naporima Rusije da utiče na izbore u drugim delovima Evrope, istovremeno kritikujući Trampa da je premalo učinio kako bi rešio to pitanje.\n"Predsednik Tramp mora imati jasnu predstavu u pogledu ruske pretnje, preduzimati mere za jačanje odgovora naše vlade i naših institucija i ... raditi sa međunarodnom koalicijom kako bi se suprotstavili pretnji i istakli naše vrednosti", naveo je Ben Kardin, vodeći demokrata u senatskom Komitetu za spoljne poslove.\nPreporuke iz izveštaja uključuju rad na izgradnji demokratskih institucija u zemljama najugroženijim tokom izbora i uspostavljanje organizacije slične Nacionalnom centru za borbu protiv terorizma kako bi koordinirala reakciju SAD u slučaju takvog mešanja.\nTakođe, pozvaju se Vašington i njegovi saveznici da zamrznu "prljavi" novac iz Kremlja i javno objave sve obaveštajne podatke o imovini ruskog predsednika Vladimira Putina koja se čuva u inostranstvu.\n"Upotreba korupcije i pranja novca od strane ruske vlade takođe zaslužuje dodatni pregled od strane relevantnih odbora u Kongresu, kao i izvršnom telu", navodi se u izveštaju.


Srbija zaradila milijardu evra od izvoza softvera i usluga - Biznis i Finansije\nHome\tVestiIT i nauka\tSrbija zaradila milijardu evra od izvoza softvera i usluga\nby bifadmin 12. novembra 2019.\nNa konferenciji za novinare, organizovanoj u susret obeležavanju 50 godina postojanja DIS-a, Atanasijević je rekao da je “glavno pitanje kako i na koji način informatika može da podrži Srbiju u njenom razvoju”.\n“Jedan aspekt je kako na pravi način da primenjujemo informacione tehnologije i da kroz primenu informacionih tehnologija podignemo nivo edukacije, informisanosti i produktivnosti. Drugi aspekt je da informacione tehnologije budu industrijska grana, da prodajemo proizvode iz ove oblasti i da kao društvo od toga prihodujemo”, naveo je Atanasijević.\nOn je istakao i da je “izvoz od milijardu evra u IT industriji daleko značajniji od izvoza nekih drugih industrija”.\n“Neto bilans je dosta povoljan u ovoj oblasti, jer ne morate da uvezete 800 ili 900 miliona nekih sirovina da bi izvezli gotov proizvod. Postoji čitava lepeza usluga koje možemo da pružamo kao podrška informacionim tehnologijama i na taj način da zaposlimo veliki broj ljudi”, naveo je Atanasijević.\nPredsednik DIS-a, Nikola Marković najavio je skup “Dan informatičara Srbije”, koji će se održati 18. novembra, i istakao da je zadatak ovog društva promocija informacionih tehnologija.\n“Mi afirmišemo najbolje rezultate u ovoj oblasti, razmatramo aktuelne društvene probleme i tražimo da se preduzmu odredjene mere i aktivnosti. U tom smislu podneli smo brojne inicijative nadležnim organima”, kazao je Marković.\nČlanica upravnog odbora DIS-a, Dragana Bečejski Vujaklija navela je da “ako želimo da pravimo proizvod za svetsko tržište on mora da bude po svetskim standardima”. “Potrebno je da podignemo nivo znanja o samim standardima i prednostima njihove primene kod svih aktera, kao i da regulišemo obaveze primene standarda u zakonskim i podzakonskim aktima.\nTu je i usaglašavanje programa proizvoda i usluga domaće IT industrije sa medjunarodnim IT standardima” rekla je Bečejski Vujaklija. DIS je jedina informatička organizacija u Srbiji koja je i član Medjunarodne organizacije za obradu informacija (IFIP).\n“Pogonska spremnost“ Infostanu donosi 10 miliona evra


Beta 11. januara 2017. 17:10\nVlada Republike Srpske danas je saopštila da s „gnušanjem odbacuje krajnje zlonamernu i sramotnu“ izjavu visokog predstavnika u BiH Valentina Incka, kojom je doveo u vezu Dan Republike Srpske 9. januar i 10. april kada je osnovana Nezavisna Država Hrvatska (NDH).\n„Vlada RS tendencioznu izjavu visokog predstavnika ocenjuje kao krajnje uvredljivu za sve gradjane RS, a posebno za srpski narod i stotine hiljada srpskih žrtava NDH režima na ovim prostorima i njihove porodice“, navedeno je u saopštenju.\nU saopštenju se navodi da „zlonamerna izjava visokog predstavnika još jednom ukazuje na svu promašenost, ali i štetnost njegovog delovanja po ukupno stanje i odnose u BiH, kao i na krajnju nekompatibilnost institucije visokog predstavnika sa procesom evropskih integracija u kojem participira i BiH“.\n„Vlada RS izjavu visokog predstavnika ocenjuje kao antidejtonsku, ali sa žaljenjem konstatuje da ovo nije prvi put da visoki predstavnik, umesto da ga štiti, svojim izjavama i delovanjem podriva Dejtonski mirovni sporazum i njegov Aneks četiri“, navodi se u saopštenju.\nVlada RS je navela da će s drugim institucijama, kao i društvenim i političkim akterima, nastaviti da deluju u pravcu zaštite položaja RS i njenih gradjana.\nPremijer Grčke s predsednikom Indije o antičkom nasledju i sporazumu s Makedonijom\nMogerini: EU će učiniti sve za realizaciju sporazuma GR i MKD\nStotinu migranata zaustavljeno na granici BiH i HR\nVlada utvrdila predlog Zakona o ratifikaciji sporazuma\nU Grčkoj uhapšen gl.krijumčar za zapadnobalkansku rutu\nHBK: Čini se da su na delu elementi totalitarnog sistema u HR\nEK ostaje neutralna, neće se pridružiti tužbi SLO protiv HR\nMKD: Zapaljeno vozilo poslanika Lokveneca\nPuhovski: Sukob u državnom vrhu za zabavljaje publike\nPronađeni noževi, palice, čekići u pretresima objekata\n„Ovde završava Severna Makedonija“: Žestoki sukobi policije i demonstranata u…\nDeklaracija: Srpsko-hrvatski – policentrični jezik kao što je…\nMakedonija danas dobija novo ime, potpisivanje sporazuma u Prespi\nMogerini: EU će učiniti sve za realizaciju sporazuma GR i…\nHBK: Čini se da su na delu elementi totalitarnog sistema u…


Pančevo: Mašinskoj školi betonske kante za otpad na poklon -\n16. novembra 2018.0595\nProjekat-manifestacija je podrazumevao nabavku betonskih kanti za otpad za dvorište Mašinske škole Pančevo i organizovanje predavanja odnosno radionice o zelenoj ekonomiji i važnosti razvrstavanja otpada i uopšte o upravljanju komunalnim otpadom za učenike Mašinske škole Pančevo.\nOsnovni cilj projekta bio je da se upoznaju učenici Mašinske škole i njihovi profesori o važnosti razvrstavanja komunalnog otpada na mestu nastanka, o važnosti očuvanja životne sredine i da ih postavljanjem betonskih kanti u dvorištu škole navedemo na konkretnu akciju – da sav otpad bacaju u kante i vode računa o okruženju u kojem borave dok su u školi, saopšteno je iz Udruženja „U mreži“.\nOsnovna ideja projekta bila je da se srednjoj Mašinskoj školi u Pančevu pomogne u nabavci betonskih kanti za otpad koje su trajnije i izdržljivije i motivacija učenika da otpad bacaju u kante, da ih čuvaju i da čuvajući svoje školsko dvorište počnu posredno da čuvaju i životnu sredinu uopšte. U skladu s potrebama Mašinske škole obezbeđeno je osam velikih betonskih kanti, kako bi veliko i razuđeno školsko dvorište ravnomerno bilo pokriveno dovoljnim brojem betonskih kanti za otpad. Kante su početkom novembra isporučene Mašinskoj školi Pančevo, a nalaze se u objektu za izvođenje praktične nastave u Ulici Žarka Zrenjanina, dok ne budu postavljene u školsko dvorište.\nU okviru projekta održana je i radionica sa učenicima škole o reciklaži i upravljanju komunalnim otpadom, a zatim su rešavali kratki tekst kao vrstu provere znanja o naučenom.\nProjekat je bio sproveden na teritoriji Grada Pančeva u periodu od četiri meseca: od 15. jula do 15. novembra 2018. godine. Ciljna grupa projekta bili su učenici srednje Mašinske škole Pančevo i njihovi profesori.\nProjekat je realizovan uz finansijsku podršku Grada Pančeva na Konkursu za sufinansiranje/finansiranje projekata-manifestacija u oblasti zaštite životne sredine za 2018. godinu.\nRelated tags : betonske đubrijerebetonske kantedvorište mašinske školemašinska škola pančevou mrežiudruženje u mrežiupravljanje otpadom\n26. avgusta 2021.0486\n13. oktobra 2020.0619\n19. januara 2021.01600\n5. jula 2022., 17:47


Ministar Vulin: Srbija se na migrantskoj ruti najuspešnije bori protiv krijumčarenja ljudi - Beograd24\nAutor Redakcija Beograd24\t Objavljeno Feb 10, 2021\nObrazlažući Predlog zakona o potvrđivanju Sporazuma između Vlade Republike Srbije i Vlade Republike Severne Makedonije o saradnji u oblasti borbe protiv krijumčarenja migranata pred poslanicima Skupštine Srbije, ministar Vulin je naglasio da je saradnja sa susedima značajna i da je to način da još ozbiljnije i efikasnije zaštitimo svoje granice, državu i naš način života. „Svakog čoveka na našoj teritoriji štiti zakon i međunarodno pravo, ali pod uslovom da on poštuje zakon i međunarodno pravo. Ne može Srbija da postane parking za migrante, država u koju će ulaziti i izlaziti kako ko hoće, a vreme na našoj teritoriji provoditi kako hoće.\nTo država Srbija ne može da dozvoli i nije dozvolila“, rekao je ministar Vulin. Ministarstvo unutrašnjih poslova, kako je istakao, ulaže maksimalne napore da se iregularni migranti sklone sa naših ulica, jer na njima ne mogu biti nekontrolisano i učiniće sve da se naš način života ni na koji način ne poremeti.\nMinistar Vulin je ocenio da migrantska kriza koja je počela 2015. godine, kako stvari stoje, neće ni prestati. „Dokle god su ovakvi ekonomsko-politički odnosi u svetu, dokle god Evropska unija nije u stanju da formuliše zajedničku politiku kada su migranti u pitanju, dokle god velike i moćne zemlje ne budu uspele da postignu zajednički stav po pitanju migrantske krize ona će se nastaviti“, rekao je ministar Vulin. Ministar Vulin, koji je pred poslanicima Narodne Skupštine obrazlagao i Predlog zakona o potvrđivanju Sporazuma između Vlade Republike Srbije i Vlade Kraljevine Lesoto o saradnji u oblasti odbrane, istakao je da je taj sporazum način da se zahvalimo toj državi i iskažemo joj poštovanje na velikoj hrabrosti koju je pokazala u poštovanju međunarodnog prava, kada je povukla priznanje takozvanog Kosova.\nDaljina koja postoji između Srbije i Kraljevine Lesoto nije nešto što treba da nas obeshrabri u saradnji i ovaj Sporazum je odnos iskrenog poštovanja za nešto što je Kraljevina Lesoto uradila u jednom važnom trenutku, povukla priznanje lažne države Kosovo“, istakao je ministar Vulin.\nDivna slika! 500.000 vakcina upravo se utovaruje u naš prelepi avion Er Srbije\nAna Brnabić: U pregovorima i u vezi nabavke “Sputnjik lajt”


Vučić: Srbija stabilna zemlja na evropskom putu\nPremijer Srbije Aleksandar Vučić izjavio je danas da je Srbija stabilna zemlja na evropskom putu, koja ekonomski napreduje i bezbednosno je sigurna.\n„Srbija je jedan od stubova regionalne stabilnosti, nalazi se čvrsto na evropskom putu“, rekao je Vučić na konferenciji u Naučno-tehnološkom parku u Beogradu povodom predstavljanja rezultata prvih 100 dana rada Vlade Srbije.\nOn je rekao da je Srbija „jedan od stubova regionalne stabilnosti“.\nVučić rekao je da su najvažniji rezultati Vlade Srbije za 100 dana rada puna fiskalna stabilnost, sigurnost i napredak ekonomije u svakoj sferi.\n„Nemamo deficit vlade, ali imamo deficit opšte države“, rekao je Vučić.\nOn je u Naučno-tehnoločkom parku Zvezdara rekao da su MMF i Svetska banka promenili prognozu rasta Srbije na 2,7 odsto, a da će Srbija godinu završiti sa stopom rasta od 2,8 ili 2,9 odsto.\nDodao je da će to biti najveća stopa rasta, uprkos merama fiskalne konsolidacije.\n„Brinuli smo o radnicima, zaposlenima, o običnim ljudima, o najsiromašnijima“, rekao je Vučić i dodao da je minimalna cena rada povećana za 7,44 odsto.\nOn se zahvalio i NBS i rekao da će inflacija na nivou 2016. godine biti jedan odsto, 1,05 ili 1,1 odsto.\nDodao je da cilj vlade trajno smanjivanje deficita i postizanje dugoročne održivosti javnog duga.\nVučić je rekao da je očekivani deficit upola manji od planiranog.\n„Planirani deficit Vlade Srbije je bio 122 milijarde, a u zavisnosti do toga da li će biti plaćeno za Petrohemiju, pitanje da li ćemo uopšte imati deficit“, rekao je premijer.\nOn je naveo da je u delu borbe protiv kriminala i korupcije Srbija sigurna zemlja i da je za 100 dana otkriveno 335 krivičnih dela sa elementima korupcije i čestitao ministru unutrašnjih poslova Nebojši Stefanoviću i bezbednosnim agencijama.\nOn je pohvalio akciju „Bebo, dobrodošla na svet“ ili „E-beba“ i podsetio da je uveden elektronski servis za zamenu zdravstvenih kartica.\n„Posetili smo mnogo zemalja, zahvalan sam i prvom potpredsedniku Ivici Dačiću i Jadranki Joksimović koji su prešpartali celu zemlju, ostavili kontakte kojima možemo da štitimo svoja prava i interese i možemo da lobiramo na mnogo višem nivou do sada“, rekao je Vučić.\nOn je rekao da je srpska odbrambena industrija svakog dana sve snažnija, da su orudje i oprema sve bolji i savremeniji, a da Srbija po tom pitanju nikoga ne ugrožava. Premijer je rekao da se ministarka pravde Nela Kuburović dobro snašla u proteklih sto dana rada Vlade Srbije i da je zadovoljan njenim radom.\n„Zadovoljan sam radom Mladena Šarčevića i Vladana Vukosavljevića, težak je posao u našoj prosveti, lako je kritivovati ministre. Mnogo ulažemo u prosvetu, verujem u njihovu energiju“, rekao je Vučić. On je istakao i da će se u narednom periodu raditi na poboljšanju životnog standarda i zahvalio se gradjanima na podršci.


Na predstavljanju novog automobila "punto evo" u italijanskoj luci Specia, Markione je kazao da "bez obzira šta će se praviti u Srbiji, to (auto) bi moglo da se koristi globalno".\nSerđo Markione za postepeno ukidanje podsticajnih mera pri kupovini vozila\nPodsticajne mere, kojima su vlade pojedinih evropskih zemalja hrabrile kupce da nabavljaju nova, energetski efikasnija i ekološki prihvatljivija vozila, trebalo bi ukidati postepeno, dok se tržište automobila ne oporavi, izjavio je izvršni direktor italijanskog "Fijata" Serđo Markione.\nUkoliko se ne postupi tako, imaćemo značajan pad potražnje za vozilima u 2010. godini i velike posledice na ukupnu proizvodnju automobila, upozorio je Markione na ceremoniniji na kojoj je juče predstavnjen novi "Fijatov" automobil "punto evo".\nOsim toga što će održati proizvodnju, podsticaji za kupovinu energetski efikasnih novih automobila, u zamenu za staro vozilo, takodje će unaprediti brigu o ekologiji i smanjiti emisiju štetnih gasova, kazao je Markione, koji je istovremeno i na čelu američke grupacije "Krajsler".\nOn je zatražio da se produži sa praksom vladinih podsticaja u Evropi, kako bi se pomoglo da fabrike automobila nastave da rade i da se sačuvaju radna mesta. Finansijska podrška kupovini novih vozila u Nemačkoj okončana je prošlog meseca, a odluke o sličnim programima u Britaniji, Italiji i Francuskoj još nisu donete.\nMarkione je ponovio da bi podsticajne mere trebalo postepeno smanjivati u naredne dve godine, zalažući se za to da se zajedničko rešenje dogovori na evropskom nivou. Ako Francuska i Britanija nastave sa podsticajnim merama, Italija ne bi smela ostati po strani, ukazao je on.


NSinfo: Obnova Gradića počinje od Beogradske ulice - spremno 100 miliona dinara\nObnova Gradića počinje od Beogradske ulice - spremno 100 miliona dinara\nVišedecenijska težnja i potreba da fasade zgrada u podgrađu Petrovaradinske tvrđave budu sanirane, sva je prilika, konačno će ove godine biti realizovana\nPrema rečima direktora novosadskog Zavoda za zaštitu spomenika kulture mr Siniše Jokića, zahvaljujući novcu dobijenom od Republičke vlade za revitalizaciju kulturno-istorijskih spomenika u Novom Sadu, prevashodno u podgrađu, taj barokni biser, koji poseduje više od 60 objekata iz 18. veka i čini prvorazerednu kulturno-istorijsku nepokretnu baštinu, koji decenijama vapi za obnovom, biće revitalizovan.\n– Kao kustos-istoričar Muzeja grada Novog Sada, zajedno s kolegama, često sam ukazivao na potrebu revitalizacije tvrđave, a pogotovo podgrađa, i sticajem sjajnih okolnosti – pri čemu zahvalnost dugujemo premijeru Srbije Alksandru Vučiću – uprkos teškoj ekonomskoj situaciji, dodeljena je velika suma za obnovu kulturno-istorijskih spomenika u Novom Sadu – kaže Siniša Jokić. – Na našu sreću, i gradonačelnik Novog Sada Miloš Vučević, s kim sam i ranije u više navrata razgovarao o stanju i potrebama Tvrđave, smatra da treba srediti podgrađe. Upravo je on taj ko nam je saopštio da je iz republičkog budžeta na račun grada uplaćeno 100 miliona dinara za te svrhe i rekao da će biti izdvojeno još.\nKao nadležna ustanova, Zavod za zaštitu spomnika kulture biće nosilac obnove, čiji početak Siniša Jokić očekuje po okončanju postupaka javnih nabavki, najverovatnije na proleće ili leto.\n– Plan je da se krene s Beogradskom ulicom, i to od zgrade Maltarnice, prve s desne strane kada se siđe s mosta – objašnjava Jokić za Dnevnik. – Sledeća na redu bila bi zgrada Šajkaškog bataljona i tako redom. Zavod je još u novembru spremio akcioni plan, koji predviđa četiri faze revitalizacije i definiše koji su objekti najugroženiji, koji su u relativno dobrom stanju, a koji u dobrom, pri čemu se misli na one na kojima je bilo intervencija, kao što su Beogradska kapija, kuća bana Jelačića, Magistrat... Na osnovu toga smo počeli da izrađujemo projekte za adaptaciju za svaki objekat ponaosob. Reč je o projektima kojima se propisuju konzervatorsko-restauratorski uslovi pod kojim će fasade, oluci i onaj deo krova koji štiti fasadu, biti revitalizovani.\nJokić podseća na to da su zgrade u podgrađu u privatnom vlasništvu, a ima ih i u vojnom, i da Grad ne može finansirati celokupnu obnovu te da bi u tom smislu trebalo postići dogovor svih učesnika u tom procesu da bi se našlo rešenje koje bi svima odgovaralo.\nOn ističe da je Novi Sad grad kulture, a 2021. i Evropska prestonica kulture i da treba svi da pokažu veliki entuzijazam i ljubav prema gradu i rade na revitalizaciji fasada, jer je to ogledalo našeg odnosa prema kulturno-istorijskoj baštini.\nNakon sređivanja podgrađa, na red bi došlo, po Jokićevim rečima, i istorijsko jezgro Novog Sada, gde takođe ima mnogo posla.\n... centar, gradić, Istorija Novog Sada, Novi Sad, petrovaradin


Makedonija: Produžava se vanredno stanje zbog migranata\nParlamentarna Komisija za odbranu i bezbjednost Makedonije saglasna je sa vladinim prijedlogom da vanredno stanje u područjima uz južnu i severnu granicu zemlje bude produženo do sredine naredne godine zbog migrantske krize.\nPrema procjeni bezbjedonosnih službi i mogućeg novog migrantskog talasa sa Bliskog istoka, makedonska Vlada je zatražila produženje vanrednog stanja do 30. juna 2017. godine.\nTalat Džaferi, poslanik Demokratske unije za integraciju, najveće političke partije makedonskih Albanaca, zatražio je da ovaj predlog bude povučen, jer, kako smatra, nema potrebe za produženje krizne situacije.\nZa razliku od njega Ivan Stoiljković iz Demokratske partije Srba u Makedonije smatra da je produženje vanrednog stanja neophodno, jer postoji opasnost od drugog migrantskog talasa.\nMakedonski ministar odbrane Zoran Jolevski rekao je da je cilj ovog prijedloga da se obezbijedi kontinuitet u vršenju aktivnosti vojske i policije radi obezbjeđenja, zaštite i čuvanja državne granice.\nMakedonsko Sobranje će se o prijedlogu za produženje vanrednog stanja izjasniti u četvrtak, 13. oktobra.\nVlada Makedonije uvela je u avgustu 2015. godine vanredno stanje u područjima uz južnu i sjevernu granicu zbog migrantske krize, a zatim je ovu mjeru produžavala u više navrata.\nVanredno stanje koje je na snazi ističe krajem godine.\nPrema podacima makedonskog Ministarstva unutrašnjih poslova, ove i prošle godine kroz Makedoniju je prošlo više od 700.000 izbjeglica.\nMakedonija: Promena Ustava i obuhvat upotrebe glavne razlike\nMakedonija: Tužilaštvo traži oduzimanje imovine Gruevskom\nSeverna Makedonija: Naziv države je nov, ali nacionalnost ostaje ista\nBritanski ministar trgovine Lajam Foks izjavio je danas da Velika Britanija možda neće napustiti Evropsku uniju ukoliko parlament ne odobri sporazum o Bregzitu premijerke Tereze Mej. Foks je ocenio da bi to pokrenulo demokratsku i ustavnu krizu u zemlji.\nSevernokorejski lider Kim Džong Un posetiće Rusiju ovog proleća ili leta, najavio je danas ruski poslanik Aleksandar Baškin. Tačan datum njegovog dolaska još uvek nije utvrđen, dodao je Baškin.


Ozimi usevi u Podrinju ojačali - Bizlife.rs\nOzimi usevi u Podrinju ojačali\n14:41 Loznica, 26/12/2011\nZahvaljujući povoljnim vremenskim prilikam u prethodnih dvadesetak dana, pre svega padavinama i odgovarajućim temperaturama, u Podrinju su ozimi usevi, uključujući i kasnije zasejane, dovoljno ojačali za zimske uslove i niske teperature.\nRukovodilac sektora za ratarstvo u Zavodu za poljoprivredu u Loznici Milenko Đurić je rekao da je na području njihovog delovanja za proteklih dvedesetak dana (Loznica, Krupanj, Ljubovija i Mali Zvornik) bilo između 40 i 50 litara vodenog taloga po metru kvadratnom.\nĐurić je objasnio da je u tom delu Podrinja ta količina padavina u granicama uobičajenih vrednosti za decembar što je, uz nešto više dnevne temperature, omogućilo da ozimi usevi dovoljno ojačaju za fazu zimskog mirovanja.\nSvi ozimi usevi u tom delu Srbije, uključujući i kasnije zasejane, sada su potpuno\npripremljeni za zimske uslove i niske temperature karaketistične za predstojeći period, ocenio je Đurić.\nPrema Đuriću, povoljni vremenski uslovi su ratarima omogućili da nastave jesenje-zimsko oranje na površinama koje su planirali za prolećnu setvu.\nNa prostoru delovnja Zavoda, u poslednjih četiri-pet, godina povećan je broj gazdinstava koja obrađuju po nekoliko desetina hektara (ha) uzetih u zakup, bilo da se radi o zemljištu u republičkom vlasništvu, do koga se došlo putem licitacije, ili o zakupu od privatnih lica, ukazao je Đurić. On je primetio i da su se, naporedo sa povećenjem površina, gazdinstva opremala potrebnom mehanizacijom i oruđima, radfi veće brzine i efikasnosti pri obavljanju poslova na njivama.\nNajviše je uvećan broj srednje snažnih traktora (od 90 do130 konjskih snaga, KS), zatim oruđa za osnovnu obradu zemljišta (trobrazdni plugovi, plugovi prevrtači) i predsetvenu pripremu ( teške tanjirače i kultivatori) što dopronosi brzini i kvalitetu obrade oranica i većim prinosima, rekao je Đurić.\nĐurić je dalje izneo kako je od planiranih 5.720 ha, zasejano je 3.215, i objasnio da je na takav bilans odlučujući uticaj imala dugotrajna suša zbog koje je u\nprethodnom periodu bila otežana ili potpuno onemogućena obrada zemljišta.\nTo će, kao i ranije u sličnim prilikama, biti nadoknađeno na proleće kada će, od površina na kojima nije mogla da bude zasnovana proizvodnja, biti najvise izdvojeno za kukuruz, soju, lucerku i druge vrste krmnog bilja, rekao je Đurić.\nPrema podacima lozničkog Zavoda zapoljoprivredu, na prostoru njihovog delovanja, u periodu jesen-zima, osnovno oranje se najčešće obavi na na 22.000 do 23.000 ha, od 36.000 do 38.000 ha planiranih za prolećnu setvu.


U najavi POSKUPLJENJE STRUJE za privredu: ERS želi 65, a privrednici 50 evra po megavatu\nERS PRIHVATILA ZAHTEVE PRIVREDNIKA Cena električne energije za sve industrijske potrošače biće 53 evra po megavat-času\nPoskupljuje struja za privredu: Postignut dogovor da megavat košta 53 evra\nREAGOVALA HITNA POMOĆ Draško Stanivuković plivao za Časni krst, ali se povredio u vodi (FOTO, VIDEO)\nJAKE POLICIJSKE SNAGE NA ULICI Poznat identitet ubijenog u pucnjavi u Sarajevu\nU pucnjavi koja se danas desila u Sarajevo ubijen je Kenin Lukač.\n"BiH trebaju predstavljati institucije": Izetbegović kritikovao Erdoganov i Vučićev predlog\nPredsednik SDA Bakir Izetbegović kritikovao je danas obnovljenu inicijativu predsednika Srbije i Turske Aleksandra Vučića i Redžepa Tajipa Erdogana da uz ranije potvrđenu podršku predsednika Hrvatske Zorana Milanovića, okupe lidere Srba, Bošnjaka i Hrvata u BiH i pokušaju pomeriti stanje u BiH sa mrtve tačke.\nUŽASNA SMRT U KANJONU TIJESNO Nakon 20 dana potrage pronađeno Zoranovo telo\nNakon skoro 20 dana potrage u reci Vrbas pronađeno je telo Zorana Pekeza (52) iz Laktaša, a koji je nestao krajem decembra prošle godine, saznaje Srpskainfo.\nPolicija traga za razbojnicima: Pao zbog droge, pa ispričao kako je OPLJAČKAO PUMPU U BANJALUCI\nJedno razbojništvo je rasvetljeno, a policija traga za još dvojicom pljačkaša koji su u sredu i čertvrtak opljačkali kladionicu i benzinsku pumpu u Banjaluci i Prijedoru.\nUBISTVO U SARAJEVU Policija izašla na lice mesta, jedna osoba mrtva\nPolicija Kantona Sarajevo je oko 16.50 obaveštena da je došlo do upotrebe vatrenog oružja na području opštine Novo Sarajevo, te su izlaskom na mesto događaja policijski službenici zatekli jedno telo, za koje se obavlja provera identiteta.\nNeki ne moraju ni dan: Evo od čega zavisi trajanje karantina u slučaju kontakta sa zaraženim\nU slučaju kontakta sa potvrđenim ili verovatnim slučajem kovida 19, osobe koje su ovu bolest prebolele pre manje od šest meseci ne podležu obaveznom karantinu.\nVESELI NOVI KOMANDANT "Radujem se tesnoj saradnji sa agencijama za sprovođenje zakona i Oružanih snaga BiH" (FOTO)\nGeneral-major Anton Veseli preuzeo je danas komandovanje nad EUFOR-om od general-majora Aleksandra Placera na ceremoniji u bazi Butmir.\nKontakti se ne testiraju: Za osobe koje su zaražene koronom, a nisu vakcinisane, izolacija u Srpskoj traje 10 dana\nOsobama sa potvrđenom infekcijom ili verovatnim slučajevima, koji nisu vakcinisani ili su primili samo jednu dozu vakcine protiv korona virusa, izolacija traje deset dana.\nStanivuković podelio utiske sa plivanja za Časni krst: "Gledao sam u nebo i zaželeo želju za svoj narod" (VIDEO)\nGradonačelnik Draško Stanivuković objavio je video na svom Instagram profilu, gde je sumirao utiske sa jučerašnjeg velikog hrišćanskog praznika i plivanja za Časni krst i poručio da kada se čovek prekrsti, onda nema prepreka.\nTrivićeva o početku drugog polugodišta u školama Srpske: "Za slučaj potrebe, sve spremno za prelazak na nastavu na daljinu"\nNastava u drugom polugodištu u osnovnim i srednjim školama u Republici Srpskoj počinje u ponedeljak, 24. januara, u skladu sa važećim epidemiološkim preporukama, a ukoliko bi došlo do pogoršanja epidemiološke situacije sve je spremno za prelazak na izvođenje nastave na daljinu, rekla je Srni ministar prosvete i kulture Srpske Natalija Trivić.\nDRAMA U SARAJEVSKOJ BANCI Prevara mu nije uspela i dao se u beg, ali ovo nije očekivao\nU jednoj banci u centru Sarajeva je došlo do manjeg incidenta prilikom čega je jedna osoba povređena.\nSUĐENJE U PREDMETU "DŽENAN MEMIĆ" Otac Muriz: "U sudnici je pomenuta palica o kojoj od početka govorimo, neka nam je Bog na pomoći" (VIDEO)\nSaslušanjem dvojice zaštičenih svjedoka te Edvina Avdića danas je u Sudu BiH nastavljeno suđenje u predmetu "Dženan Memić".\nGorivo u Srpskoj poskupilo prošle sedmice, a uskoro se očekuju novi cenovnici\nCena goriva na benzinskim pumpama u Republici Srpskoj povećana je prošle sedmice za oko pet pfeninga po litru, kao što je i najavljeno.\nREKORDNI PRIHODI Od indirektnih poreza lani u BiH prikupljeno skoro 4,2 milijarde evra\nPrihodi od indirektnih poreza u 2021. godini iznosili su osam milijardi i 445 miliona KM, štoje za skoro 1,22 milijarde KM ili 16,8 odsto više u odnosu na 2020. godinu.\nLopov do detalja opisao razbojništvo: Otkrivamo kako je OPLJAČKANA PUMPA U BANJALUCI\nSofren N. (23), tokom kriminalističke obrade u policiji, priznao je da je opljačkao benzinsku pumpu „Tioil“ u Banjaluci, otkriva Srpskainfo.\nTROJE PLANINARA ZATRPALA LAVINA Jedno od povređenih na Bjelašnici ima dvostruki prelom noge (FOTO)\nBogojavljensko plivanje u Srpskoj: Za Časni krst zaplivao i prvi čovek Banjaluke (FOTO, VIDEO)\nVeliki broj građana okupio se danas na obalama Vrbasa kako bi gledao tradicionalno plivanje za Časni krst u kojem je među 33 mladića najbrži bio Tomislav Batar.\nZa svaku bebu po 250 evra: Stupio na snagu izmenjen Zakon o dečjoj zaštiti RS\nSvaka porodilja u Republici Srpskoj od sada ima pravo na 500 KM pomoći od države za opremu novorođenčadi. Do sada je ova pomoć iznosila 250 KM.\nMilanović poručuje: "Srpska i Dodik su nam partneri u ovim previranjima"\nSrpski član Predsedništva BiH Milorad Dodik hrvatski je partner u BiH, a problem preglasavanja Hrvata od brojnijih Bošnjaka ne može se rešiti bez Srba u BiH, rekao je predsednik Hrvatske Zoran Milanović.\n(FOTO) SLAVLJE U DOMU TANJE SAVIĆ Porodica na okupu, a na STOLU GALA TRPEZA\nTRAGEDIJA KOD KRAGUJEVCA Muškarac stradao u požaru u kući


Prethodni članak I Zagreb od 1. ožujka na trasi regionalnoga Sava Expressa\nSljedeći članak U Trnovi uskoro tvornica flaširane vode\nZa investicijsku klimu u svakoj zemlji brzorastuće kompanije su od velikog značaja budući da njihovo poduzetništvo i uspjeh često nadilaze očekivanja, piše internetski portal eKapija. Takođe, poslovni procesi ovih kompanija mogu poslužiti kao primjer poslovnoj zajednici i donosiocima odluka na svim razinama.\nKoliko su brzorastuće kompanije važne i u Bosni i Hercegovini dovoljno govore i podaci o njihovom izvozu. Bosna i Hercegovina je u 2016. godini ostvarila izvoz u vrijednosti od preko 9 milijardi KM, a 667 brzorastućih kompanija u BiH učestvovalo je u tom izvozu preko milijardu KM, što je gotovo 12% ukupnog izvoza BiH. Riječ je o značajnom porastu ukupnog izvoza brzorastućih kompanija od 22% u odnosu na godinu prije. Ovo je pokazala detaljna analitika LRC BIS-a koja je upravo finalizirana za potrebe novog projekta Poslovnih novina "Brzorastuće kompanije u BiH i regiji".\nBrzorastuće kompanije najčešće dolaze iz velikih ekonomskih središta gdje postoje značajno kvalitetniji uvjeti za inovacije i rast, mada brojne od ovih poslovnih zvijezda ostvaruju sjajne rezultate bez obzira u kojoj regiji posluju. Prema najnovijim analizama LRC BIS-a, u Kantonu Sarajevo je najviše brzorastućih kompanija, njih 157 od ukupno 667 u BiH. One su u 2016. godini ukupno ostvarile skoro 1,6 milijardi KM prihoda, što je za 17% više u odnosu na godinu prije, te izvezle više od 178 miliona KM, što je više za 34%.\nU 2016. godini ove kompanije su zapošljavale 8078 radnika, što je povećanje za 25% u odnosu na prethodnu godinu. Po broju brzorastućih kompanija slijede Tuzlanski kanton sa 106 brzorastućih, koje su ostvarile ukupno 1,5 milijardi KM prihoda i izvezle 181 milion KM Sa 93 brzorastuće kompanije banjalučka regija je na trećem mjestu, po čemu je i vodeća u Republici Srpskoj. Ove kompanije su u 2016. ostvarile preko 347 milijuna KM ukupnog prihoda i ukupno izvezle oko 86 milijuna KM. Iako su izvorno vezane za ova područja po osnivanju, brzorastuće kompanije u BiH prilično ih lako nadilaze i posluju na regionalnim, europskim pa i svjetskim tržištima.\n"Nama se dešavalo da je klijentu hitno potrebna roba iz inozemstva, a mi tu robu dostavimo brzo iznad svih očekivanja. To nam daje prednost kao i niz drugih različitih čimbenika koji su doveli do brzog rasta kompanije. Jedan od ključnih faktora za napredovanje je i 'žar u poslu'. Ako se ne prepoznajete ili ne pronalazite u nekom biznisu, nemojte gubiti vrijeme", kazao je Klico.\nMeđu izvoznicima značajnu ulogu ima i tešanjski Madi, koji takođe bilježi brzi rast u proteklim godinama. Direktor ove kompanije, Maid Jabandžić, naglasio je da je za uspjeh potrebno mnogo pozitivne energije i odricanja. Osvrnuvši se na poslovanje kompanije Madi, posebno je istakao značaj dozvole za izvoz piletine u EU koju je ova kompanija dobila u proteklom razdoblju.\n"Očekujemo da će to donijeti povećanje kapaciteta, proširenje asortimana, te nova zapošljavanja", kazao je Jabandžić te dodao da će kompanija nastaviti sa investicijama u narednom razdoblju. Moderna ekonomija praktično je nezamisliva bez brzorastućih kompanija koje imaju presudan utjecaj na rast zapošljavanja i razvoj. To su većinom mala i srednje kompanije kojima kontinuirano u tri godine rastu prihodi, broj zaposlenih, dobiti itd.\nKako bi istaknule značaj i čimbenike uspjeha brzorastućih kompanija, te promovirale modele njihovog poslovanja Poslovne novine u saradnji sa LRC BIS-om realizuju projekt "Brzorastuće kompanije u BiH i regiji". Uspješne prakse brzorastućih koje će promovirati u specijalnoj publikaciji nisu samo dobar primjer već i potencijal i poziv za investitore koji žele poslovati i razvijati se na ovim prostorima, piše internetski portal eKapija.\nPrimjeri zbog kojih ne odlaze\nO važnosti projekta "Brzorastuće kompanije" govori i Esada Karović, direktorica brzorastuće kompanije Establish, koja je članica ASA Grupacije, piše internetski portal eKapija. "Izrazito je važno da neko prati rast i razvoj kompanija koje imaju potencijala u BiH kako bi se, između ostalog, ukazalo i mladima da ne trebaju napuštati našu zemlju. Establish upravo zapošljava 10 mladih ljudi u sektoru financija i računovodstva. Težimo ka kvalitetnim i visokoobrazovanim saradnicima kojima pružamo edukaciju i sticanje novih iskustava", kaže Karović.\nBosna i Hercegovina\tLRC BIS\tbrzorastuće kompanije\teKapija


Nikad viđeni USLOVI: Nole će dobiti 60 eura za HRANU - Nevjerovatne vijesti iz Australije\nNedjelja, 06.12.2020 | 12:12\nOrganizatori Australijan opena uvode čudna pravila koja ostavljaju u nevjerici ljubitelje tenisa.\nFoto: Screenshot, youtube/ US Open Tennis Championships\nPrvi Gren slem u sezoni najverovatnije će startovati tek 8. februara, a mere koje će teiniseri morati da poštoju tokom boravka u Melburnu biće rigoroznije nego ikad.\nU javnosti se pojavila informacija da će organizator svakom teniseru i članu tima platiti po 100 australijskih dolara (oko 60 eura) dnevno za hranu.\nTeniseri neće imati mogućnost da budu u privatnom smeštaju, već će svi biti u strogom hotelskom karantinu i neće imati pravo na posjete.\nU hotel će morati da dođu 15. ili 16. januara i od tog momenta će biti u dvonedeljnom karantinu.\nIgrači će hotel moći da napuste samo kada idu na treninge, a najviše pet sati dnevno moći će da budu van smještaja.


Vijeće ministara BiH mijenja odluku o 4G? – Hercegovina.in\nVijeće ministara BiH moglo bi uskoro izmijeniti tek nedavno usvojenu Odluku o dodjeli dozvola za 4G mrežu i to na način da se novac prikupljen po toj osnovi usmjerava uz prethodno pribavljenu suglasnost Vlade Republike Srpske i Vlade Fedracije BiH.\nInače, prema ranije usvojenoj odluci, novac koji se prikupi po osnovu dodjele dozvola za 4G mrežu raspoređivao se odlukom Vijeća ministara BiH na prijedlog Ministarstva komunikacija i transporta BiH, a to je bio jedan od osnovnih razloga zbog čega Vlada Republike Srpske nije dala suglasnost na usvajanje te odluke.\nIpak i pored toga, Vijeće ministara BiH 11. ožujka ove godine usvojio je takvu odluku, a nakon toga Vlada Republike Srpske od Regulatorne agencije za komunikacije BiH tražila je da se usvojena odluka izmijeni i da suglasnost za utrošak sredstava moraju dati i entitetske vlade.\nOvaj zahtjev Regulatorna agencija za komunikacije BiH je prihvatila i izradila novu odluku koja bi, nakon provedene javne rasprave i nakon što na nju daju suglasnost Ureda za zakonodavstvo Vijeća ministara, Ministarstvo komunikacija i transporta BiH i Ministarstvo financija i trezora BiH, trebalo da se nađe na dnevnom redu sjednice Vijeća ministara BiH.\nPodsjećanja radi, ministri u Vijeću ministara BiH usvojili su Odluku o dozvolama za korištenje radio-frekventnog spektra za pružanje usluga putem mobilnih pristupnih sustava kojom je utvrđeno da je operater na ime dodijeljene dozvole za puštanje u rad 4G mreže dužan uplatiti naknadu u visini od 17,5 milijuna KM i to u pet jednakih rata, prenose Nezavisne novine.\nPrethodni članakOtišao je s prijateljima na odmor, a nakon povratka jedva me je mogao pogledao u oči\nSljedeći članakNikad manje krizmanika u Širokom Brijegu


ISLAMSKA ZAJEDNICA UPUTILA APEL VJERNICIMA I DRUGIM GRAĐANIMA BIH | Sandzak Live - Sandzaklive.Net- Najčitaniji web portal u Sandžaku - Sandzaklive\nBNV jača saradnju sa novopazraskim osnovnim školama\nHome SANDŽAK LIVE VIJESTI Društvo ISLAMSKA ZAJEDNICA UPUTILA APEL VJERNICIMA I DRUGIM GRAĐANIMA BIH\nUsljed pogoršanja epidemiološke situacije u našoj zemlji Reisu-l-ulema Islamske zajednice u BiH je 16. oktobra 2020. donio Instrukciju o novim mjerama zaštite od korona virusa pri obavljanju namaza i drugih vjerskih aktivnosti.\nApelujemo na vjernike starije od 60 godina da se, bez obzira na svoje zdravstveno stanje, do daljnjeg suzdrže od dolaska na džuma-namaz, da namaze obavljaju u svojim kućama; da svoje kuće pretvore u džamije, a ako već budu dolazili da ne koriste sredstva javnog prevoza, da izbjegavaju gužve i da do džamije prošetaju. Apelujemo da se i kod svih drugih kontakata svi strogo pridržavaju proklamiranih mjera zaštite od korona virusa, jer ćemo samo na taj način spriječiti enormno širenje virusa i sačuvati ljudske živote, naročito ljudi treće životne dobi.\nIzvor i foto: Hayat\nPrevious articleMemić: Imamo šansu u Nišu (subota, 18.30)\nNext articleNa konkursu Nermin Ljajić izabran za načelnika PU Novi Pazar\nAnaliza “istorijskog” intervjua sa Vučićem: Senadov promašaj obilježio cijeli razgovor, nije...\n“One nation” i “Merhamet Sandžaka” podijelili 50 paketa Novopazarcima u potrebi


► Broj umrlih od korona virusa u SAD prešao 200.000\nUniverzitet je danas objavio da je zabeleženo 200.005 umrlih u SAD i 6,9 miliona slučajeva zaraze. To je smrtnost koja je prema više modela predviđena od avgusta i čini da je korona virus treći uzrok smrti u SAD ove godine.\nTa cifra je bila nezamisliva pre osam meseci kada je virus prvo stigao u SAD, sa njenim sjajnim laboratorijama, vrhunskim naučnicima i zalihama lekova i opreme, prenosi AP.\nOvaj crni međaš, daleko najveći broj umrlih od virusa u nekoj zemlji u svetu, prijavio je univerzitet na osnovu podaka koje daju državne vlasti.\nBroj umrlih i dalje raste, i dnevni broj smrtnih slučajeva je u proseku blizu 770, prenosi američka agencija. Prema naširoko citiranom modelu Univerziteta Vašington predviđa se da će ukupan broj umrlih od korona virusa u SAD biti dvostruko veći , 400.000 do kraja godine, kako se ponovo otvaraju škole i fakulteti i stiže hladno vreme.\nMalo je verovatno da će vakcina biti dostupna za širu javnost pre 2021. godine.


Girard-Perregaux lansira novi časovnik specijalnog izdanja - Lux Life luksuzni portal\nNazvan Laureato Absolute Wired, ovo specijalno izdanje preuzima futuristički pristup, sa kućištem koje je proizvedeno od karbonskog stakla. Iako kućište prečnika 44 mm prati klasičnu Laureato formulu, upotreba egzotičnih, futurističkih materijala u potpunosi je transformisala ovaj časovnik. Materijal za njegovu izradu formira se spajajući naizmenične slojeve karbona i fiberglasa uz ogromni pritisak i toplotu, da bi se nakon toga finalno obradio i poprimio željeni oblik.\nČitav proces ne samo da daje ovom materijalu teksturni izgled, već ga čini neverovatno izdrživim i laganim – časovnik je težak samo 94 grama, dok je njegovo telo dobilo mat crnu mešavinu, uz bazu koja je obogaćena električno plavim sjajem.\nKako bi se savršeno uklopio uz mračnu temu časovnika, model dolazi sa pravougaonim crnim PVD titanijumskim detaljima i mat crnom poleđino takođe napravljenom od karbonskog stakla, koja je gravirana Laureato Absolute logoom.\nČasovnik pokreće GP03300-1058 automatski hronografski mehanizam, koji nudi rezervu energije u trajanju od 46 sati, sa frekvencijom od 28.800 bph. Izgled ovog modela kompletira integrisani gumeni kaiš sa tekstilnim efektom, koji je snažan, fleksibilan i veoma udoban.\nSa cenom od 17.700 dolara, samo 88 primeraka ovog modela će biti napravljeno, a moći će da se kupe isključivo putem e-commerce platforme. “Uprkos istoriji dugačkoj 230 godina, Girard-Perregaux nema nameru da ostane zaglavljen u prošlosti. Zapravo, lansiranje e-prodavnice je samo jedan od mnogih poteza koje ćemo napraviti ove godine, a koji će reflektovati našu filozofiju konstantnih poboljšanja”, izjavio je CEO brenda, Patrik Pruno.\ngirard-perregaux satovi |


Po sletanju - info o putovanju avionom - putovanjeonline.com\nPo sletanju aviona i nakon što se parkira uz aerodromsku zgradu predstoje određene procedure. One treba da omoguće bezbedno iskrcavanje putnika i prtljaga. Tu su i aerodromske procedure koje treba da obezbede brzo i bezbedno napuštanje aerodromske zgrade.\nPo sletanju aviona\nSletanjem aviona slede određene procedure i postupci. One se moraju realizovati pre nego što putnik može da napusti aerodromsku zgradu. Te nakon toga nastavi dalje ka svojoj krajnjoj destinaciji. Neke od procedura će biti primenjene čak i u slučajevima kada nastavljate svoje putovanje drugim letom (povezani let). To su prvenstveno bezbedonosne procedure i bilo bi jako korisno da se upoznate sa njima. Tako ćete tačno znati koje sve punktove morate proći i šta vas sve čeka na njima. Samo tako nećete se naći u nekoj neprijatnoj situaciji i bićete upoznati sa procedurama koje vas očekuju.\nMožda vam se učini da su neke procedure nepotrebne ili bi trebalo da se obavljaju na drugi način. Međutim one su tu sa razlogom i ne mogu se prilagođavati ličnim potrebama i željama. Jako je važno da poštujete važeće procedure jer su one uvedene zbog bezbednosti svih putnika uključujući i vas.\nNakon iskrcavanja iz aviona putnici moraju da prođu kroz nekoliko kontrolnih punktova, preuznu prtljag i tek onda napuštaju aerodrom. Šta vas čeka na kontrolnih punktovima i prilikom preuzimanja prtljaga možete saznati u narednim tekstovima.\nOstale informacije za putovanje avionom možete pogledati ovde.\nšta sledi po sletanju aviona\nIskrcavanje putnika iz aviona je prva operacija koja se sprovodi po sletanju aviona i parkiranja. Kada avion sleti na pistu dolaznog aerodroma putnici u avionu treba da ostanu na svojim mestima. Sve dok se znak za obavezno vezivanje ne isključi. Tek kada avion zauzme svoje parking mesto ispred terminala putnici ...\nPasoška kontrola na aerodromu je prvi kontrolntrolni punkt na koji putnici idu nakon napuštanja aviona, putnici koji završavaju putovanje. Ona znači napuštanje pogranične i tranzitne zone i predstavlja ulazak u zemlju. Na velikim aerodromima postoje periodi kada nekoliko aviona pristigne u kratkom vremenskom periodu, tada mogu nastati velike gužve na ...\nPreuzimanje prtljaga sa trake na aerodromu je sledeći potez koji vam predstoji nakon pasoške kontrole. Svakako radi se o prtljagu (drop off luggage) koji ste predali na šalteru za prijavu na let (Check-in) na odlaznom aerodromu. Odlazite u deo za preuzimanje prtljaga (baggage claim area) gde je potrebno da pronađete ...\nCarinska kontrola na aerodromu je kontrolni punkt kroz koji prolazite kada ste preuzeli svoj prtljag. Mesto gde ste dužni da prijavite vredne stvari koje unosite u zemlju. Pre polaska na put potrebno je da se detaljno raspitate o carinskim propisima zemlje u koju putujete. Na taj način ćete znati šta ...\nIzgubljen ili oštećen prtljag su neprijatno i nepoželjno iskustvo koje se može dogoditi prilikom putovanja, neovisno od toga kojom aviokompanijom putujete. Putnik kome predati prtljag na odlaznom aerodromu nije stigao na krajnju destinaciju prijavljuje gubitak prtljaga. Na posebno označenom šalteru (LOST LUGGAGE / LOST BAGGAGE / LOST AND FOUND). Putnik ...


Veliki protesti motociklista u Francuskoj – MotoVesti\nVeliki protesti motociklista u Francuskoj\n14/10/2015 Andrija Milenković\tprotest\nNa desetine hiljada motociklista je učestvovalo širom Francuske u protestima protiv nove regulative uvedene u ovoj zemlji.\nInteresantno je da su protesti održani u raznim krajevima Francuske, iako sama regulativa stupa na snagu jedino u Parizu. Protesti su održani u Marseju, Nantu, Renu, Sent Etjenu, Strazburu, Bordou, Kaenu, Lionu i, naravno, glavnom gradu.\nU Parizu se okupilo oko 15.000 motociklista, koji su izrazili nezadovoljstvo novom regulativom, po kojoj će dvotočkašima (motociklima i skuterima) napravljenim pre 2000. godine, biti zabranjen prilaz određenim delovima grada.\nOgraničenje kretanje će se primenjivati u periodu od 8:00 do 20:00, a navodni cilj je smanjenje zagađenja vazduha u prestonici, a gradonačelnica Pariza, koja je zaslužna za uvođenje regulative, sprema još drastičnije mere.\nKako mediji nisu posvetili pažnju zahtevima za promenu sporne regulative, osnovana je Federacija ljutih motociklista Francuske (skr. FFMC), koja je pozvala ljubitelje dvotočkaša širom zemlje da izađu na ulice.\nDa li će održani protesti imati nekog efekta, ostaje da se vidi. U nastavku pogledajte kako je izgledalo okupljanje bajkera na ulicama Pariza:\n← Sagmajster rutinski do titule i na korak do nove Zlatne kacige\nNovi vazdušni BMW →


SEĆANJE NA ČUVENOG SUGRAĐANINA Udruženje Stara Bežanija organizuje pesničko veče posvećeno Brani Petroviću\nVeče posvećeno liku i delu pesnika Brane Petrovića biće održano u petak, 17. maja, od 19 sati u hramu kulture "Bežanija". Događaj organizuje udruženje "Stara Bežanija" u znak sećanja na svog čuvenog sugrađanina.\n- Program će voditi pesnik Duško Novaković, Branine pesme govoriće recitator Rale Damjanović, a posle glavnog dela imaćemo i muzički program, u okviru kog će pevati Milan Kajalić Kajgana - kaže Branko Stojanović iz udruženja "Stara Bežanija".\nU zgradi škole sa početka 18. veka u Vojvođanskoj 68, udruženje "Stara Bežanija" organizuje događaje koji slave znamenite ličnosti iz ovog dela grada.\n- Novi Beograd sazidan je na zemlji ljudi iz Stare Bežanije. Poznati pesnik Brana Petrović je 25 godina živeo u bežanijskom soliteru, a udruženje je želelo da ispoštuje njegov lik i delo - kaže Stojanović.\nNISU SAMO ZEMUNCI LOKAL PATRIOTE Žitelji Stare Bežanije čuvaju šarm i šmek svog kraja na OVAJ način\nBrana Petrović objavio je osam pesničkih zbirki, zastupljen je u brojnim antologijama i zbornicima, a dobitnik je i više nagrada za poeziju. Osim književne, imao je i novinarsku karijeru, a izbor njegovih kolumni iz NIN-a objavio je u knjizi "Kvadratura kruga".\nPosetioci ove književne večeri imaće priliku da posete i izložbu reprodukcija slika Milovana Vidaka, koja se nalazi u nedavno otvorenoj galeriji "Milovan Vidak" u sklopu hrama kulture "Bežanija".\nOglas jednog sugrađanina pokazao da BEOGRAD IMA DUŠU


Najbolji hoteli u blizini: Piazza Duomo, Trento\nPiazza Duomo, 38100, Trento, Italija\n946 hotela je u krugu od 50 km od: Piazza Duomo\n5,7 km od: Piazza Duomo\nBr. 1 u pogledu odnosa cena/kvalitet od 2.552 hotela u Trento\nBr. 2 u pogledu odnosa cena/kvalitet od 2.552 hotela u Trento\nBr. 3 u pogledu odnosa cena/kvalitet od 2.552 hotela u Trento\nCena koju ste pronašli je za 23% niža od prosečne cene ovog hotela od 128 US$ za noćenje.\n0,0 km od: Piazza Duomo\nBr. 4 u pogledu odnosa cena/kvalitet od 2.552 hotela u Trento\n0,6 km od: Piazza Duomo\nBr. 5 u pogledu odnosa cena/kvalitet od 2.552 hotela u Trento\nBr. 6 u pogledu odnosa cena/kvalitet od 2.552 hotela u Trento\nBr. 7 u pogledu odnosa cena/kvalitet od 2.552 hotela u Trento\n1,2 km od: Piazza Duomo\nBr. 8 u pogledu odnosa cena/kvalitet od 2.552 hotela u Trento\nCena koju ste pronašli je za 14% niža od prosečne cene ovog hotela od 65 US$ za noćenje.\nBr. 9 u pogledu odnosa cena/kvalitet od 2.552 hotela u Trento\n2,0 km od: Piazza Duomo\nBr. 10 u pogledu odnosa cena/kvalitet od 2.552 hotela u Trento\n2,1 km od: Piazza Duomo\nBr. 11 u pogledu odnosa cena/kvalitet od 2.552 hotela u Trento\n4,1 km od: Piazza Duomo\nBr. 12 u pogledu odnosa cena/kvalitet od 2.552 hotela u Trento\n3,6 km od: Piazza Duomo\nBr. 13 u pogledu odnosa cena/kvalitet od 2.552 hotela u Trento\n5,8 km od: Piazza Duomo\nBr. 14 u pogledu odnosa cena/kvalitet od 2.552 hotela u Trento\n5,4 km od: Piazza Duomo\nBr. 15 u pogledu odnosa cena/kvalitet od 2.552 hotela u Trento\nBr. 16 u pogledu odnosa cena/kvalitet od 2.552 hotela u Trento\n5,9 km od: Piazza Duomo\nBr. 17 u pogledu odnosa cena/kvalitet od 2.552 hotela u Trento


Sloboda medija uslov za napredak ka EU\nBeta\t 15. jula 2015. 08:20\nOrganizacija za zaštitu ljudskih prava Hjuman rajts voč (Human Rights Watch – HRW) ocenila je da novinari na Zapadnom Balkanu rade u neprijateljskom okruženju i pozvala vlasti Srbije, Crne Gore, BiH i Kosova da smesta preduzmu korake kako bi medijima stvorili bezbedne uslove za rad i okončali praksu nekažnjivosti za pretnje i napade na novinare.\nU danas objavljenom izveštaju “Teška profesija – napadi na medije na Zapadnom Balkanu”, HRW poziva Evropsku uniju (EU) da poštovanje slobode medija postavi kao ključni uslov u pristupnim pregovorima sa Srbijom, Crnom Gorom, BiH i Kosovom.\nInstitucije EU i zemalja članica, ali i OEBS i Savet Evrope, njihovi organi i zemlje članice, treba da iskoriste svaku priliku da od vlasti Srbije, Crne Gore, BiH i Kosova zahtevaju da smesta prekinu svako zastrašivanje i uznemiravanje novinara i medija i da preduzmu odgovarajuće korake kako bi unapredili istrage i priveli počinioce pravdi, navodi se u ključnim preporukama izveštaja HRW.\nZemlje Zapadnog Balkana nalaze se u različitim fazama evrointegracija, ali za članstvo u EU svaka mora da ispuni određene kriterijume uključujući i poštovanje slobode izražavanja.\n“Ako je EU ozbiljna u pogledu poštovanja sopstvenih kriterijuma za članstvo u pregovorima sa Srbijom, Crnom Gorom, BiH i Kosovom, poštovanje slobode medija treba da postavi kao prioritet”, izjavila je autorka izveštaja Lidija Gal.\nIzveštaj se zasniva na intervjuima sa 86 novinara, urednika i vlasnika medija iz BiH, Crne Gore, Srbije i sa Kosova koji su, najčešće, izveštavali o osetljivim pitanjima kao što su ratni zločini i korupcija ili su kritikovali vlast. HRW je takođe opisao nekoliko slučajeva sajber napada na onlajn medije koji su kritički pisali o vlasti, uz ocenu da vlasti nisu na odgovarajući način istražile ni procesurale nijedan od tih slučajeva.\n“Zemlje Zapadnog Balkana već dve decenije na sav glas govore o napredovanju ka demokratiji, ali zastrašivanja i napadi na novinare guše tu demokratiju”, rekla je Gal.\nHRW u izveštaju ističe da vlasti u zemljama Zapadnog Balkana imaju obavezu da štite novinare i da im obezbede sigurno okruženje u kojem mogu slobodno da izveštavaju bez uplitanja vlasti. To je posebno važno za region kakav je Zapadni Balkan gde su mediji, u nedavnim ratovima, korišćeni kao propagandno oružje u rukama vlasti, dodaje se.\nHRW iznosi i obrazac po kome u BiH, Crnoj Gori i Srbiji najviši državni zvaničnici, među kojima su, kako se dodaje, i crnogorski premijer Milo Đukanović i predsednik RS Milorad Dodik, izlažu novinare krivičnom progonu tužeći ih za klevetu pred sudovima. Ti procesi čini se predstavljaju pokušaj finansijskog kažnjavanja kritički orijentisanih medija i odvođenja novinara na sud umesto da rade svoj posao, naveo je HRW.\nNezavisni mediji i novinari često su izloženi kampanji klevetanja u medijima bliskim vlasti u tekstovima u kojima ih nazivaju izdajnicima ili ponižavajućim karikaturama, a u nekoliko slučajeva o ženama novinarima pisano je na vulgaran i uvredljiv način.\nU nekim slučajevima u kampanjama protiv novinara učestvuju i najviši državni zvaničnici, piše HRW i dodaje da su crnogorski premijer Đukanović i premijer Srbije Aleksdnadar Vučić javno oprtuživali novinare da rade rade u stranom interesu.\nKao primer političkog uplitanja u rad medija u Srbiji navodi se i slučaj novinarke Olje Bećković koja je rekla da je prestanak emitovanja njene emisije Uisak nedelje rezultat političkog uplitanja u koje je umešan premijer Vučić. HRW takođe navodi da je u januaru ove godine Vučić javno kritikovao Balkansku istraživačku mrežu (BIRN) zbog istraživačkohg teksta koji ukazuje na moguću korupciju u Elektroprivredi Srbije.


Najveći regionalni sajam zapošljavanja stiže u oktobru | Adria Daily\nUkoliko tražite novi posao ili svoje prvo radno iskustvo, šansu za to moći ćete da potražite na devetom regionalnom online Sajmu zapošljavanja i obrazovanja “Virtuelni dani karijera i znanja 2018.”.\nDeveti regionalni sajam zapošljavanja i obrazovanja „Virtuelni dani karijera i znanja 2018.“, ove godine biće održan od 3. do 10. oktobra, na adresi http://dankarijera.com/RS/ . Kao i prethodnih godina, sajam se realizuje u saradnji sajta Poslovi.infostud.com, sajta Moj-posao.net iz Hrvatske i Posao.ba iz Bosne i Hercegovine.\nPrijave poslodavaca su još uvek u toku i sve kompanije se dobrodošle da se priključe u potrazi za kandidatima. Na ovogodišnjem regionalnom online sajmu zapošljavanja, kada je Srbija u pitanju, radnike će tražiti Strabag, Ubisoft, Ernst & Young, Mitto, Erste banka, Milšped, Deichmann, Joorney, Brainjocks, Native camp, efront, Miticon, Infostud, Metro Cash & Carry, Adria Media Group, Groundlink, BENU apoteka, Learn Upon, Ardgah, Delhaize, dok će Addiko banka radnike tražiti u celom regionu.\nDeset godina uspešnog poslovanja kompanije PepsiCo na tržištu Zapadnog Balkana


OSCE u BiH: Žene i djeca trebaju veću zaštitu zbog nasilja u porodici\n27. april/travanj, 2020.\nMisija OSCE-a u Bosni i Hercegovini u ponedjeljak, 27. aprila je pozvala vlade na svim nivoima vlasti u BiH da preduzmu sigurnosne mjere na zaštiti žena i djece.\nRezultati OSCE-ovog istraživanja “Dobrobit i sigurnost žena u BiH“ su pokazali da je skoro polovina žena preživjela neki oblik zlostavljanja, uključujući nasilje od strane intimnog partnera u dobi od 15 godina ili kasnije.\nRada Borić za RSE: Dom je često za žene najnesigurnije mjesto\nKako se navodi u saopštenju, Misija OSCE-a u BiH prati situaciju u vezi sa nasiljem u porodici i započeli su sa prikupljanjem podataka o tome kako odgovori na pandemiju COVID -19 utiču na rodnu ravnopravnost, uključujući rodno zasnovano nasilje.\nOgraničeno kretanje i samoizolacija povećavaju rizik od ove vrste nasilja dok su žene i djeca najpodložniji zlostavljanju te im je potrebna povećana zaštita.\n„Stoga apelujemo na sve nadležne institucije da odgovore brzo i efikasno na svaki slučaj nasilja u porodici, pridržavajući se vladavine prava“.\nU saopštenju se takođe ističe da postoje različiti načini za smanjenje rizika od nasilja nad ženama.\n„Neki od njih bi uključivali informativne kampanje kojima se obavještava javnost da sigurne kuće za žene ostaju otvorene tokom ograničenog kretanja zbog korona virusa, omogućavanje žrtvama nasilja u porodici da podnesu pritužbu. Otvaranje novih kanala kojima žene mogu da prijave nasilje bi takođe pomoglo da se smanji rizik“, navodi se u objavi za medije iz Misije OSCE u BiH.\nPovećan broj slučajeva porodičnog nasilja na Kosovu\nKathleen Kavalec, šefica Misije je povodom rezultata istraživanja izjavila:\n„Pravo žena i djece da u svakom trenutku žive životom oslobođenim od nasilja je od ključne važnosti. To se naročito zahtijeva u vremenu kada se porodice nalaze u samoizolaciji,“ rekla je Kavalec i dodala da je potrebno brzo djelovati na rješavanju njihovih potreba i preduzeti mjere da bi im se pružila adekvatna zaštita.\nKavalec je također pozvala nadležne vlasti da se pozabave ovim problemom i\nprepoznaju da nasilje utiče na one koji su teško pogođeni uvedenim mjerama, poput starih osoba i djece.\n„Oni trebaju imati mogućnost da zatraže pomoć, treba ih ohrabriti da to urade,“\nporučila je šefica Miisje OSCE u BiH, Kathleen Kavalec.